
PRAKALBA. 


Žmonės, kurie tikybos nebeišpažįsta, vieni sa- 
vo nedorą drąsų žingsnį teisina tikybos nepri- 
pažinimu, kiti todėliai tikybos nebėpraktikuoją, 
kad tam dar esama laiko, kad jis vėliau būsiąs 
geras katalikas, „kaip sugrįšiąs į Lietuvą, ar- 
ba kaip pasensiąs“. Trumpai sakant, vieni 
nebeatlieka tikėjimo pareigų todėliai, kad tikė- 
jimas nėra ganėtinai jų proto suprastas, kiti 
dėl to, kad jų valia yra labai silpna, kad proto 
pažintas tiesas užlaikytų. Tad supratimo men- 
kumas bei valios silpnumas ir yra vadinama 
bedievybių motina. 

Seniau mūsų tautoje daugeliui buvo pripras- 
ta manyti, kad mokytas žmogus tai — bedievis, 
o tikis žmogus tik prasčiokėlis esąs. Tai būtų 
tikra gyvenimo ironija. Kaip prasčiokėliai išli- 
ko ištikimi savo tėvų kalbai, taip, anot anų many- 
tojų, tik prasčiokėliai išliksią ištikimi mūsų. pro- 
senių per šimtus metų išpažintajai Kristaus tiky- 
bai, Jo Bužnyčiai; „ponams“, esą, ir „mokslin- 
čiams“ per paprasta būti lietuviais, dargi tikin- 
čiais. k 

Šitoks mūnymas tolei mūsų tautoje galėjo 
būti, kolei mes lietuviai nesusiartinome su ki- 
tomis tautomis, ypač po atgavimo spaudos ir 
per emigraciją. Tuomet patyrėmė, kad kitose 
tautose, kurios apšvietoje daug anksčiau už lie- 
tuvius stovi, yra kaip tik priešingai:  moky- 
tieji žmonės, išėję universitetus, kaip teisėjai, 
daktarai, advokatai, žymūs rašytojai, aukšti 
valdininkai ne lik kad katalikų tikėjimą išpažį- 
sta, bet jį gina ir už jį kovoja. Žodžiu sakant, 
mes ne tik teorijoje, bet ir gyvenime patyrėme, 
kad mokslas tikėjimo neatmeta, bet dar gilesni 
tikėjimo supratimą duoda. 

Mūsų laikais, nors tikėjimo nepildančių, ki- 
taip sakant, bedievių nereikia toli ieškoti, vis 
dėlto, su pagalba to pačio mokslo, jau šiandien 
tikėjimo supratimas yra kur kas gilesnis ir mū- 
sų šviesuomenėje ir liaudyje. Ir jeigu seniau 
miūsų žymesni veikėjai ir rašytojai buvo kata- 
likai, net Dr. V. Kudirka ir tas mirė katalikų 
ir palaidotas Naumiesčio katalikų kapinėse, poe- 
tą Pranciškų Vaičaitį net galima pavadinti geru 
kataliku, tai jau nūnai, su mūsų tautos atgijimu 
ir mūsų inteligentijos grįžimas prie tikybos jau 
aiškiai pastebimas. Ir šiandien lietuvių katalikiš- 
kai tautai vadovauja ne vien! dvasiškoji šviesuo“ 
menė, mūs veikli kunigija, bet jau mūsų tauta 
tiek subreivlc, kaa ir misų pasaulinė šviesuoneė 

nė giliau ėmė svarstyti tikybos dalykus, tikybos 
mokslo mokytis, atvirai tikėjimą išpažįsta, pra- 
kalbose ir raštuose tikėjimą gina ir išvien su 
katalikais dirba. Nenuostabu, kaip pažeminan- 
čiai buvo ir yra žiūrima į lietuvį, kuris savo tė- 
vu kalbą paniekino, taip nūnai dar su didesniu 
paniekinimu žiūrima į tokį, kuris tikėjimo iš- 
sižadėjo, Kristaus mokslą niekina, Š. Sakra- 
mentų nebepriima ir į bažnyčią nustoja eiti. 
Šiandien paniekinamas žodis „išgama“ eina iš- 
vien su „bedieviu“ ir „atskalūnu“. 

Nemažam žmonių skaičiui mokslūs yra ne- 
pasiekiamas, ar. tai dėl prigimtų negabumų, ar 
dėl kokių nors jų gyvenimo aplinkybių. Šitie 
žmonės, negalėdami žinių imti iš pirmų šaltinių, 
mokosi nuo kitų. Kitaip sakant, jie taip kalba ir - 
daro, kaip jie girdi ir mato kitus kalbant, da- 
rant. Toki žmonės laimingi, jeigu jie žino nors 
tiek, kad Katalikų Bažnyčia yra paties Kristaus 
įsteigta, kad Katalikų Bažnyčios mokslas nėra 
kokio nors žmogaus prasimanytas, bet yra pa- 
ties Dievo paskelbtas, kad paties Kristaus paža- 
dėjimu Jisai būsiąs su savo Bažnyčia ligi pasau- 
lio pabaigos ir kad Šventoji Dvasia saugosianti 
Bažnyčią nuo klaidų. Sakau, laimingi tie žmo- 
nės, kurie tai žino, nes, kolei jie klauso ir laikosi 
Kristaus Bažnyčios, tolei jie yra apsaugoti nuo 
klaidos svarbiausiame žmogaus reikale, būtent, 

amžinybės; tolei jie eina keliu, kuris veda prie 
Aukščiausiojo palaiminimo žemiškajam gyveni- 
mui ir amžinai laimėi, mirus, l 

Išganytojo pranašavimas, kad kils klaidin- 
gi mokytojai, išsipildė ir, savo nelaimei, atsiran- 
da žmonių, kurie, užuot Kristaus Bažnyčios klau- 
sę ir Jos mokslą pildę, klauso anų suvadžiotojų. 
Nustojusius klausyti Kristaus Bažnyčios negali- 
ma paleisinti, ir jų laukia didi atsakomybė prieš 
Visagali už pasipriešinimą V. Dievo parėdymui, 
nes pals Kristus pasakė: „Jei jis nepaklausytų 
Bažnyčios, tebūna jis tau kaip pagonis ir muiti- 
ninkas“ (Mat. 18, 17); „Kas jūsų klauso, tas 
manęs klauso“ (Luk. 10, 16). 

Į eiles mūsų vadinamųjų bedievių įsižiūrėję, 
štai ką pastebime: jų daugumas tai — prasti 
vyrukai, mergelės, kurie vos skaityti-rašyti šiaip 
taip pramokę, 0 mokytesniais save laiko ne tik 
už mokslininkus, bet ir už patį Kristų. Sunku 
jų tarpe rasti žmogų, kuris būtų baigęs universite- 
tą, ar bent aukštesnę mokyklą. Ir tokių nemo- 
kytų „mokslinčių“ pilnos smuklės,  ištvirkimo 
urvai ir vadinamieji „bedieviški vakarai“. Tie 
išdykusieji žmoneliai yra tartum „bedieviai“, nes 
„jiems patinku tokia malda dėl to, kad bedie- 
vybė duoda ju geiduliams laisvę. Jie neturi su- 
pratimo apie ateizmą, kaip jie nepažino religijos. 

Mes, kurie tikybos šviesos esame gavę, turi- 
me rūpintis liaudimi, ypač jaunuomene, kad 
jiems suteiktumėm progos tikėjimą pažinti ir : 
nuo netikėjimo pavojų perspėtumėm. 

Prie rusų "valdžios daug mūsų einančios 
mokslus jaunuomenės nustojo tikėjimo, nes nie- 
kas jiems tikybos mokslo neaiškino: vaikinas, 
baigės gimnaziją, tik tiek žinojo apie tikėjimą, 
kiek mažas būdamas nuo motinos buvo išmokęs. 
Spaudai esant uždraustai, net knygų apie tikybą 
negalėdavo gauti tam trūkumui užpildyti. 

Istorijos mokslas sulaiko nuo daugelio klai- 
dų kartojimo. Mes lietuviai galime pasidžiaugti, 
kad per trumpą laiką nuo spaudos atgavimo jau 
turime gražų tikybos knygų rinkinėlį. 

Šitoji nanja kun. J. Navicko išleistoji knyge- 
lė bus didelė pagalba tiems, kurie norės pažinti 
Katalikų Bažnyčios mokslą. Trumpais bruožais 
paaiškinta svarbiausios Dievo apreikštosios dog- 
mos, kad žmogus, ir mokslų nėjęs, tas tiesas ga- 
lėtų pažinti. Ne vienas lig šiol turėjęs silpną ar 
menka tikėjimo pažinimą, nuodugniai sykį, kitą 
šitą knygele perskaitęs, geriau pažins tikėjimo 
tiesas, pati iikėjimą brangins ir dėkos autoriui 
už jos išleidimą. Ž 

Noriu priminti, kad mūsų protui ir valiai 
didelė pagalba yra Dievo malonė.  Antprigimti- 
niuose dalykuose „be jos visiškai nieko negalime 

pasiekti. Net tikėjimą priimti ar tikėjimą išlai- 
kyti be Dievo malonės nė vienas neįstengsime. 
„Žmogus, kuris tikėjimo tiesų mokosi iš knygų, 
turi turėti norą tiesą rasti ir, ją pažinęs, priimti. 
Ir Dievo malonei, ir tikėjimui įgyti reikalinga 
malda. Apaštalų maldą „Viešpatie, padaugink 
mums tikėjimo“ privalome dažnai kartoti. 

Kun. Jonas J. Jakaitis. 

Liep. 15, 1919. 4 


Įžanga. 


Apaštalai, prieš išsiskirstydami skelbti š 
Evangelijos po visą pasaulį, Išganytojo išmokinti 
ir š. Dvasios apšviesti, sutaisė tikėjimo išpaži- 
nimą, kuriame yra trumpai pasakytos svarbiau- 
sios Katalikų tikėjimo tiesos. Mes tą išpažinimą 
paprastai vadiname Apaštalų Sudėjimu, arba 10- 
tyniškai „Credo“. Apaštalų Sudėjimo tiesos jau 
per devyniolika šimtmečių, nors visokių klaida- 
tikių buvo atakuotos, pasilieka neišgriaunamos it 
uola. Mūsų dienomis „Credo“ žodžių aidas, at- 
simušdamas katalikų bažnyčių skliautuose, skam- 
ba visam pasauly. Krikščionė motina moko jo 
savo kūdikėlį, misijonorius skelbia jo žodžius 
laukinėms tautoms. Daug milijonų žmonių kas- 
dien rytą ir vakarą kartoja tą kilnų išpažinimą: 
„Tikiu“. Žmonija, kartodama šiuos žodžius, iš- 
pažįsta tikėjimo tiesas, apie kurias ir kalbėsime 
šioje knygelėje. 

Tikėjimo reikalingumas. 


Tikėti reiškia priimti kitų liudijimą apie tie- 
sas, kurių pats nesi pažinęs. Vargu kas mūsų 
esame matę kinų sostinę, tačiau tikime istorikų 
bei keleivių žodžiais, kad ji yra. Toks tikėjimas 
yra žmogiškas. Tikėti Dievo žodžiais yra die- 
viškas tikėjimas.  Sergėti savo kūnui Dievas 
mums suteikė akių šviesą. Kas neatjaučia nere- 
gių! Vargšai! Jų gyvenimas pilnas nelaimių bei 
vargų. Sergėti mūsų sielai Dievas suteikė mums 
protą.  Nelaimingi yra žmonės bepročiai! 

Vesti mus prie antprigimtinio tikslo, kuris 
yra regėti Dievą veidas į veidą danguje, vesti į 
tas aukštas vietas, kurių mūsų akys nesugeba 
matyti, nei protas suprasti, Dievas yra suteikęs 
mums tikėjimą. Tikėjimas teikia pagalbos mūsų 
ribotam protui ir aiškiau bei suprantamiau ap- 
reiškia mums reikalingiausias tiesas: Dievą, Jo 
esybę ir tobulybes, mūsų sielą ir jos likimą ir t.t. 
Tikėjimas mums nurodo kelius, kuriais privalo- 
me eiti, kad išvengtume  prapulties žabangų ir 
užsitarnautume amžiną laimę. Tikėjimas sutei- 
kia mums vilties. Tikėjimas pripildo mūsų sie- 
14 antprigimtinėmis mintimis bei jausmais. Žo- 
džiu sakant, tikėjimas mūsų žemišką gyvenimą 
daro dieviškų gyvenimu. Nieko nėra  reikalin- 
gesnio, kaip tikėjimas. Kaip yra negalima na- 

mus pastatyti ore, nei susilaukti vaisių iš nukirsto 
medžio, taip be tikėjimo yra negalima sutverti 
sieloje tyro šventumo. Tikėjimas yra pamatas 
ir šaknis krikščioniško gyvenimo.  Paklausyki- 
me, ką apie tikėjimą kalba patsai Dievas, kurs 
negali klysti. Jisai mums sako š. Povilo žo- 
džiais: „Be tikėjimo gi negalima patikti Dievui; 
nes tam, kuris artinasi į Dievą, reikia tikėti, kad 
jis yra“ (Žyd. 11, 6). Patsai Išganytojas pasakė: 
„Kas tikės ir bus pakrikštytas, tas bus išganytas; 
kas gi netikės, bus pasmerktas“ (Mork. 16, 16) 
Nes, jei netikėsite, kad tai Aš esu, jūs mirsite sa- 
vo nuodėmėje“ (Jon. VIII, 24). — „Kas gi ne- 
tiki, tas jau pasmerktas“ (Jon. 3, 18). 

Tiktai per tikėjimą galime gauti dangų. 
Žmogus, neturis tikėjimo, pats išsižada dangaus 
ir įžeidžia Dievą, nepriimdamas Jo žodžių. Jeigu 
kūdikis, mokinamas raidžių, užsispirtų ginčytis, 
kad abecėlės pirma raidė nėra A, mokytojas jį 
su panieka pašalintų. O paties Dievo mokomas 
žmogus, savo akla puikybė nenorįs priimti Jo 
mokslo. yra vertas sunaikinimo. 

Žmogus paprastai žino, ko jį mokė kiti. Ji- 
sai, toks palankus savo mokytojams visuose 
moksluose, priešinasi pačiam Dievui. Kokia 
biauri puikybė! Žmogus savo užsispyrimu nai- 
kina jam Dievo duotą protą ir įžeidžia savo Su- 
tvėrėją. Bet dar kaltesnis yra tas žmogus, kuris 

niekina jo išganymui "Dievo suteiktą tikėjimą. 
Šiuo savo elgesiu pats save stumia į amžiną pra- 
pultį. 

Mes galime suprasti netikėlių nelaimę, ypač 
tu, kurie yra buvę apšviesti švento tikėjimo švie- 
sa, laisvai abejoja ar atsisako priimti tikėjimo 
tiesas. * 

Be tikėjimo nėra vilties, nėra antprigimtinės 
Dievo nei artimo meilės, nėra dorybių, kuriomis 
galima būtų užsitarnauti amžiną laimę.  Neti- 
kėjimas naikina išganymo pamatus. 

Nustoti tikėjimo reiškia nustoti visko. 
Kiekvienas sveiko proto žmogus turi rūpintis la- 
biau savo sielos išganymu, negu kitais reikalais. 
„Būkite tat gudrūs, kaip žalčiai“ (Mat. 10, 16), 
sako Išganytojas. Š. Jonas Krizostomas sako, 
kad žalčio išmintis yra ta, kad jis rūpinasi ap- 
saugoti galvą. Mūsų būtybės galva, anot š. 
daktaro, yra tikėjimas. Jam išlaikyti turime 
paaukoti viską. Verčiau prarasti viską, negu ti- 
kėjimą.  Teperduoda tėvai savo vaikams tą ti- 
kėjimą, tartum brangiausia turtą. Vaikai, pa- 
veldėdami šį turtą, yra užtektinai turtingi, nes 
lengvai gali įgyti dangų. 

Vieną kartą imperatorius Napoleonas, kal- 
bėdamas su ponia de Montesguieu apie savo ka- 
reivį de Bernadotte, kuris liko išrinktas Švedijos 
karalium, išsireiškė, kad tą žmogų patiko dide- 

lė laimė. „Taip, tarė ponia, bet jis įgijo išvirkš- 
čią garbę“. Bernadotte, užimdamas Švedijos s0- 
stą, buvo priverstas išsižadėti katalikų  tikėji- 
mo. „Tai tiesa, — atsakė imperatorius, — 
nors mane laiko trokštančiu garbės žmogum, aš 
tačiau niekuomet neatsižadėčiau savo tikėjimo 
dėl viso pasaulio vainiko“. Napoleonas, paves- 
damas auklėti poniai de Montesguieu savo vien- 
turtį sūnų, kurį vėliau buvo paskelbęs Rymo ka- 
ralium, jai tarė: „Tamsta, padaryk jį geru krikš- 
čioniu!“ Tūli, šalyj stovintieji, nusišypsojo. Im- 
peratorius tai pastebėjęs tarė: „Aš žinau, ką kal- 
bu; jeigu mano sūnus nebus geras krikščionis, 
jis niekuomet nebus geras tėvynės mylėtojas“. 


Tikėjimo tikrumas. 


Nieko nėra tikresnio, kaip mūsų tikėjimas. 
Jis yra paremtas Dievo Apreiškimu ir patvirtin- 
tas Jėzaus Kristaus stebuklais. Dievas įsakė tikė- 
ti. Kristus pamokė, kaip reikia tikėti. Daugelio 
dalykų nesame matę, patyrę, bet dėl jų neabe- 
jojame, nes mums apie juos kalba istorikai ar 
kiti mokslininkai. O apie tikėjimo tiesas kalba 
pats Dievas, ir Jo balso turime labiau klausyti, 
negu žmonių. 

Mes tikime į tai, ką matome, nors mūs akys, 
kas dažnai pasitaiko, gali suvadžioti. Mums at- 

rodo, kad saulė sukasi apie žemę, bet į tai tikėti 
būtų didelė klaida. Dievo Žodis niekuomet mūs 
nesuvadžios. Argi mūsų protas tai nenumato? 
Argi Dievas mus suvadžioja, sakydamas, kad Jis 
yra amžinoji tiesa? 

Mes tikime, kad du ir du yra keturi, nes 
mūsų protas mums tai įrodo. Bet kiek tamsy- 
bės mūsų supratime! Mes negalime sau išaiš- 
kinti, net kokiu būdu saulė sutirpina sniegą ar 
išdžiovina purvyną. Žmonės, kurie visus gam- 
tos ir antprigimtinius apsireiškimus sprendžia 
vien savo protu, kasdien savo nuomones keičia, 
Nėra, galima sakyti, nė vienos klaidos, į kurią 
šios rūšies žmonės nebūtų tikėję, nes jų proto 
šviesumą užtemdo puikybė. Kur yra Dievas, 
tenai nėra tamsybių. „Aš pasaulio šviesa. Kas 
mane seka, nevaikščioja tamsybėje; jis turės gy- 
venimo šviesos“. Jon. 8, 12). — „Dangus ir 
žemė praeis, mano gi žodžiai nepraeis“ (Luk. 
21, 33).—.„Jie visi pasens, kaip apdaras, bet Tu 
esi tas pals, ir tavo metams nebus galo“ (Ps. 
101, 27—28). : 

Sveikas žmogaus protas ir pats Dievas mus 
moko, kad Jisai viską žino ir kad nuo Jo nėra 
nieko paslėpta. Tokiu būdu, nieko nėra tikres- 
nio už mūsų tikėjimą. Jeigu mes savo apribotu 
protu nesugebame suprasti visas Dievo paslap- 
tis, ką tai reiškia? Ar neužtenka to, ką mums 

“ Dievas pasakė? Ar jis neturi teisių viešpatauti 


ant mūsų proto bei širdies? Argi tai mūsų da- 
lykas reikalauti iš Dievo pasiaiškinimo, kam Ji- 
sai šiaip ar taip liepia elgtis? Argi, pagaliau, Jo 
Žodis nėra kilniausia mums pareiga? Kai Jis 
kalba, tenusilenkia prieš Jį kiekvienas mūsų 
supratimas be pasipriešinimo. Vienas daktaras 
pasakė: „Mūsų tėvai žinojo, kaip mirti, o ne kaip 
įvairius išvadžiojimus daryti“. Neieškokime to, 
ko mūs protas nesugeba suprasti, nes nerasime, 
Žiūrėti į saulę — vis tiek ką būti apjakintam 
pastarosios šviesa. 

To tikėjimo mus moko š. Bažnyčia, kuriai 
palsai Išganytojas pažadėjo savo paramą iki pa- 
saulio pabaigos. „Aš melsiu Tėvą“... tarė Jis, 
„ir Jis duos jums: kitą Ramintoją, kad pasiliktų 
su jumis per amžius, Tiesos Dvasią“ (Jon. 14, 
17). Jisai davė savo Žodį, Jisai jį išlaikė. Jisai 
yra su savo Bažnyčia, ir savo dieviška visagaly- 
be ją palaiko ir valdo. Jisai yra su Bažnyčios gal- 
va š. Tėvu ir jį saugoja nuo tikėjimo klaidų, 
Dievas tai viską daro be galo mylėdamas žmo- 
nių sielas, kurios reikalauja daugiau tiesos, negu 
kūnas duonos. Ir ši tiesa jokiu būdu nebūtų 
mus pasiekusi, jeigu š. Bažnyčia nebūtų jos iš- 
laikiusi. 

Vargdieniai, ypač bemoksliai, niekaip ne- 
būtų žinoję, ko mus Dievas išmokė, nes netu- 

rėjo progos nei užtektinai pamokinimų tai vi- 
sa sužinoti. Čia gelbsti š. Bažnyčia. Dievas, 
kaip mažiems, taip ir dideliems teikia savo pa- 
galbos. Visų gerovei Jisai šelpia  š. Bažnyčią 
malone ir saugoja ją nuo klaidų. Iš begalinės 
meilės Sutvėrėjas gailisi nusidėjėlio ir atgailo- 
jantiems atleidžia nuodėmes. Nuodėmių atlei- 
dimo valdžią Išganytojas pavedė kunigui. Dievas, 
būdamas tobulas ir neklaidingas, suteikė savo 
š. Bažnyčiai ir jos galvai — š. Tėvui neklaidin- 
gumo dovaną. „Aš prašiau už tave“, — tarė Iš- 
ganytojas Petrui, š. Bažnyčios vadovui, — „kad 
tu nenustotumei tikėjimo; todėl tu kada nors 
grįžęs stiprink savo brolius“ (Luk. 22, 32). 

Tad kiekvieno tikinčiojo, net ir kūdikio, sie- 
la gali ilsėtis ramybėje dėl amžinybės reikalų. 
Jinai šiaip gali protauti: aš neturiu aukšto mok 
slo, tai tiesa, bet aš žinau, kad Dievo žodis ne- 
gali manęs užvilti. Aš žinau, kad š. Bažnyčia ne- 
gali manęs suvadžioti, nes pats Dievas yra su ja, 
kaip yra žadėjęs pasilikti iki amžių pabaigos. 
Aš tikiu, ko mane š. Bažnyčia moko. Aš tikiu 
į tą katekizmą, kurio mane klebonas mokė: To 
pačio katekizmo mokoma ne tiktai visoje Lietu- 
voje, bet ir visame katalikiškame pasaulyj. Jį 
yra patvirtinę visi vyskupai, patsai š. Tėvas. Aš 
esu tiesos kelyj: Aš tikiu į tai, ką tiki ar yra ti- 
kėję visi šventieji, daktarai ir kankiniai. Aš ti- 

kiu į paties Dievo žodžius, kuriuos Jis patvirtino 
savo stebuklais, nes kitko š. Bažnyčia negali ma- 
nęs mokyti.  Tūkstančius kartų verčiau būli 
šioje draugijoje, negu visų amžių laisvamanių 
ir netikėlių tarpe. 

Ši kūdikio siela su savo pradiniu katekizmu 
turi didesnį supratimą apie gilias tiesas, negu 
garsingiausi senovės išminčiai. Tie kūdikiai ži- 
no daugiau už taip vadinamus mūsų dienų 
„mokslavyrius“, kurie, nežinodami kokio tikėji- 
mo nusitverti, blaškosi paskui kiekvieną mokslą, 
tartum skiedra bangų sukuryj. 

Nors mūsų tikėjimas būtų kuo tvirčiausias, 
tačiau turime vengti netikėlių, kurie savo kal- 
bomis stengiasi pakenkti mūsų tikėjimui.  La- 
biausiai stenkimės išlaikyti ramią tyrą sąžinę, 
nes liktai sugedęs gyvenimas gimdo visokius ne- 
tikėlius ir bedievius. Bouguer buvo aštuoniolik- 
to šimtmečio netikėlis. Kada jis mirė, vienas jo 
sekėjų — d“Alembert — išsireiškė, kad jie nu- 
stoję savo akademijos galvos. Kiek laiko pra- 
slinkus, kalbėdamas su tėvu La Berthonie, buvęs“ 
netikėlis štai ką pasakė: „Tėve, aš buvau netikė- 
liu vien dėl to, kad nustojau doros! Pataisyki- 
me tai, ko man trūksta. Mano širdis reikalauja 
daugiau pataisymo, negu mano protas“. 


Mūsų tikėjimas, 2 


že B 


Dievo buvimas. 


Ar aukštai pakilusio civilizacijoj ar laukinio 
žmogaus protas, kiekviename amžiuje aiškiai pa- 
rodo, kad joks namas negali būti pastatytas be 
darbininko, joks laikrodis negali būti padirbtas 
be amatininko, joks veiksmas negali atsitikti be 
priežasties. Žodžiu, joks žmogus, joks sutvėri- 
mas negali būti be Sutvėrėjo. Dievo vardą iš- 
reiškia visas pasaulis: žemė ir dangus Jį garbina. 
Jo galybės randame kiekviename žingsny. Net 
ta žolelė, kurią mindžiojame kojomis, skelbia Jo 
kilnumą. 

Dievo apvaizda pareiškia save pasaulyje sa- 
vo kilniais veikalais. Pažvelkime į visatos surė- 
dymą. Kiekvienas dangaus erdvių kūnas, kiek- 
viena žvaigždė turi savo skirtą kelią ir sukasi, ne- 
paliesdama milijonų sau panašių žvaigždžių, 
nepakeisdama savo kelių. Paskui naktį seka 
diena, o paskui dieną naktis. Viena dalis metų 
seka paskui kitą, gausiomis malonėmis apdova- 
nodama ši margą pasaulį. Dangus, žemė, jūrės 
-- visi tarnauja žmogui, aprūpina jo reika- 
lus. Tiktai neišmanėlis gali tvirtinti, kad nesą 
Dievo, nei Jo tėviškos Apvaizdos gamtos veika- 
luose. Ciceronas, nors stabmeldys, štai ką para- 
šė: „Kai tyrinėjate didelius namus, nors patys ir 
nematote jų statytojų, argi tvirtinsite, kad tai yra 

Ž "darbas pelių bei žebenkščių? Kaip gi galite ma- 

"nyti, kad tokia didybė, toks įvairumas, toks kil- 
nus veikalų suderinimas dangaus erdvėse, ant 
emės ir jūrėse būtų įvykęs pats per save. Aš 
| nesuprantu, kodėl negalėtų šiandien tokia dau- 
 gybė skrajojančių lakštų sudaryti Enėjaus met- 
“ raščius“ (Cicero, De natura deorum 1, II). 

Kai kūnas juda, kai kojos bei rankos kruta, 
“sakome, kad žmogus yra gyvas. — Kiekvienas 
mūsų pavadintume bepročiu tą žmogų, kuris 
tvirtintų priešingai. Tuo pačiu būdu, žmogus 
dar labiau klystų, jei jis, matydamas kilnius 
gamtos veikalus, nepripažintų juose gyvojo Die- 
vo. : 2 

Kai Napoleonas kalėjo š. Elenos saloje, ge- 
nerolas Bertrandas kartą pradėjo jį pašiepti, tar- 
damas: „Kas tai yra Dievas? Bene tu Jį matei, 
kad į Jį tiki?“ Imperatorius atsakė: „Kai ka- 
to lauke pritrūkdavo kareiviams energijos, ar tu 
neieškodavai manęs ne tik akimis, bet ir žodžiu? 
Kodėl iš visų pusių skambėdavo balsai: kur im- 
peratorius? Ką reikšdavo tie šauksmai, ar ne 
“tai, kad jie tikėdavo į mano galią? "Mano nuga- 

| lėjimai privertė jus tikėti į mane. Visata verčia 
Žž mane tikėti į Dievą. Be negalima palyginti di- 
„ džiausių armijų veikimus su žvaigždžių judėji- 
mu?“ 
Tas Dievas, kuris suteikė visiems kūriniams 

tiek tobulybės, negalėjo neturėti jos daugiau už 
visus sutvėrinius kartu,,nes nė vienas negali duo- 
ti kitam to, ko pats neturi. Dievas yra amžinas, 
visagalis, visa žinąs ir visa valdąs savo Apvaizda, 
neatsimainąs, išmintingas, teisus, geras, šventas, 
neužviliąs, savo žodžiui visuomet ištikimas. To- 
kį Jisai pats save mums apreiškė, ir mūsų pro- 
tas taip Jį supranta. 

Tėra vienas Dievas: tai yra antra tiesa, ku- 
rią savo išmintimi pasiekė net protingi stabmel- 
džiai. Jeigu būtų keli dievai, vienas neturėtų 
galios ant kitų, nė vienas iš jų nebūtų visagalis. 
Tokiu būdu nė vienas iš jų nebūtų aukščiausia- 
sis. Kaip gi Dievas galėtų būti antprigimtinė 
Būtybė, jeigu Jis turėtų sau lygų? 

Neužtenka tik žinoti, kad Dievas yra, ką 
mums aiškiai protas parodo. Turime dar tikėti, 
kad Jis yra, nes Dievas pats save apreiškė žmo- 
nėms ir parodė savo Būtybę, tobulybes ir šventą- 
sias tiesas. „Klausyk, Izraėliau, tarė Mozė žy- 
dams, Viešpats, mūsų Dievas yra vienatinis Vieš- 
pats!“ (Atk. 6, 4). Patsai Dievas to paties pranašo 
lūpomis mums tvirtina: „„Veizėkite, kad Aš esu 
vienas ir be manes nėra kito Dievo“ (Atk. 32,39). 

Dievas yra dvasia, kaip angelai, tik juos 
visiškai praneša savo  tobulybe... Jo vienatinis 
Sūnus, mūsų Viešpats Jėzus Kristus, savo Būty- 
bę mums apreiškė š. Evangelijoje. Yra didelė 

klaida isivaizduoti Dievą su galva, akimis, ausi- 
mis, kojomis ir rankomis, kaip mūs žmonių. Ji- 
sai gyvena, bet mes Jo nematome. Mūsų rankos 
negali Jo palytėti, kaip negali palytėti mūsų an- 
gelo sargo, kuris mus valdo ir sergsti. Kai Jį dai- 
lininkas piešia seno žmogaus pavidale, duoda 
mums suprasti Jo amžinybę. Jeigu Jį piešia su 
akimis, ausimis, rankomis, — primena mums, 
kad Jisai viską mato, girdi ir veikia. 

Babilonijoje du senu žydu teisėju, žadinami 
nevaldomų jausmų, sumanė prievarta įtraukti 
į nuodėmę turtuolio Joakimo žmoną Zuzaną. 

Vieną kartą, kai ji buvo viena, jiedu įlindo 
į sodą ir pradėjo ją kalbinti nusidėti. 

„Niekas mus nematys, sako juodu, bet, jei- 
gu tu nesutiksi, mudu tave apskųsiva kaip pa- 
leistuvę“. Zuzana jiedviem atsakė: „Aš suspaus- 
ta iš abiejų pusių. Jeigu aš tą nuodėmę padary- 
sių — turėsiu mirti; ir, jeigu nepadarysiu, iš jūs 
rankų vis tiek  neišsisuksiu. Verčiau pakliūti į 
judviejų rankas ir kęsti gėdą bei mirtį, negu nu- 
sidėti Dievo akivaizdoje“. Tr tai tarusi pradėjo 
garsiai šaukti. Abudu teisėju taipogi pradėjo 
rėkti. Subėgo žmonių. Teisėjai ją apskundė, pri- 
statė į teismą ir neteisingai pasmerkė mirti. 

Kai Zuzana buvo vedama žudyti, Danielius 
pranašas sulaikė minią, kuri pagal žydų įstaty- 
mus turėjo teisę pasmerktą nužudyti. Danielius 

tvirtino, kad Zuzana yra nekalta, Ją sugrąžino 
atgal į teismą ir čia pranašas, ištyręs abudu 
skundiku atskirai, įrodė pasmerkimą esant me- 
lagingą. "Teismas nutarė abudu skundikų nužu- 
dyti. Visuomet atminkime, kad Dievas mus ma- 
to, niekuomet nenusidėsime, 

Viename Dievuje yra trys atskiri Asmens. 
Saulė duoda šviesą, šilumą ir yral apvalios išvaiz- 
dos. Dievas yva visų turinčių protą kūrinių Saulė. 
Jis turi savyje tris Asmenis: Tėvo, Sūnaus ir šv. 
Dvasios. Mes juos pavadiname, darydami kry- 
žiaus ženklą. Šie trys Asmens turi tą pačią Es- 
mę, nors Tėvas nėra Sūnumi arba Sūnus šv. 
Dvasia. Tėvas yra Dievas, Sūnus yra Dievas ir 
Š. Dvasia yra Dievas. Vienok! tai nėra trys dievai, 
tik vienas Dievas trijuose Asmenyse. Šie trys As- 
mens yra visi lygūs. 

Mes šį-tą panašu randame savo sieloje. Nes 
turime vieną sielą, bet ši siela turi savyje tris 
atskirus savumus: 1) atmintį, su kurios pagalba 
atsimename pereitus laikus; 2) supratima, kuriuo 
protaujame — atskiriame gera nuo blogo; ir 3) 
valią, kuria ieškome, kas gera, ir elgiamės pa- 
gal jos sprendimus. Iš šių atžvilgių mes panašūs 
į Dievą. 

Mes šią paslaptį  išpažįstame, darydami 
kryžiaus ženklą, ar keldami, ar guldami, ar pra- 
dėdami kokį svarbesnį veikimą. Šis šventasis 


ziggi ii 


“ ženklas primena mums Dievo Būtybę trijuose 
" Asmenyse, Antrojo Asmens įsikūnijimą ir mūsų 
"alpirkimą mirtimi ant kryžiaus. Tertulijonas, 
“pirmų amžių Bažnyčios rašytojas, štai ką rašo: 
a „Kiekviename žingsnyje: įeidami, išeidami, reng- 
“ damiesi, keldami, guldami, valgydami, sėdėdami, 
* žodžiu, visuose reikaluose privalome daryti kry- 
“| žiaus ženklą“. Mūsų dienų krikščionys  teseka 
| pirmųjų amžių tėvus. 2 


Dievas yra pasaulio Sutvėrėjas. 


Tėvas su savo Sūnumi bei š. Dvasia yra 
dangaus ir žemės Sutvėrėjas. 

Visa sutvėrė Dievas; be Jo nieko nėra, kas 
sutveria. Jisai gali sutverti tūkstančius tokių 
gražių pasaulių, kuriame mes gyvename. Vis 
dėlto yra vienas daiktas, kurio Dievas negali, 
tai pikta, kuris priešinasi Jo šventenybei. Jisai 
valdo žvaigždes, kurios Jo palankiai klauso. Ji- 
sai tarė žodį — ir visa įvyko. Jo įsakymu li- 
ko sutvarkyta visata. Žmogus daug ką gali pa- 
daryti, bet tiktai iš Dievo sutvertos medžiagos. 
Mūrininkas privalo turėti akmenų bei cemento, 
kad galėtų pastatyti namus. Dievas sutvėrė vis- 
ką iš nieko savo galybe. Tai šita reiškia Sutvė- 
rėjas. 

Yra tikėjimo tiesa, kad Dievas viską sutvė- 
rė savo didesnei garbei, idant parodytų savo kil- 
numą protingam kūriniui ir būtų jo pažintas ir 
mylimas. Protingas kūrinys, kuris nenori Jo 
ieškoti, Jo pažinti ir mylėti, yra nenaudingas 
visuomenei, nes visame ieško vien savų reikalų, 
kas ji sulygina su gyvuliu. Gilus mokslas bei ti- 
kėjimas tvirtina, kad, jei Dievas nesuteiktų kiek- 
vienoje valandoje mums stiprybės, mes negalė- 
tume nė pasijudinti. Tie žmonės, kurie nepri- 
pažista Dievo ir nedėkoja Jam už visas jiems su- 
teiklas gerybes, yra nedėkingi ir neišmanėliai. 

Jeigu Dievas nepalaikytų, ką Jis yra sutvė- 
ręs, kiekvienas sutvėrimas sunyktų. Dievas rū- 
pinasi savo sutvėrimais be pertraukos, nes Jo 
supratimas bei galybė yra antgamtiniai. Tie ma- 
žai. Jį pažįsta, kurie piktažodžiauja, kad Die- 
vas mumis nesirūpinąs. Kuris tėvas apleidžia 
savo vaikus? Ir, kaip Tertulijonas išsireiškia, 
„ar galima rasti kilnesnį tėvą, kaip kad yra 
Dievas!“  „Žvilgterėkite į dangaus sparnuočius: 
jie nesėja, nei piauna, nei į kluonus krauna; ir 
jūsų dangiškasis Tėvas juos maitina... Įsižiū- 
rėkite į lauko lelijas, kaip jos auga; jos nesi- 
darbuoja ir neverpia; tačiau aš sakau jums, 
kad ir Saliamonas visoje savo garbėje nebuvo 
taip apsivilkęs, kaip viena jųjų“ (M. 6, 26—28 
—29), 

Kampanijoj, Nolos mieste, gyveno vysku- 
pas, vardu Feliksas. Jis uoliai dirbo stabmel- 
džius atversti į katalikų tikėjimą. Šie įpykę, 
pasiuntė kareivių, kad šventąjį nužudytų. Vys- 


“ kupas, norėdamas iš jų išsisukti, įlindo į su- 


griautus namus, bet niekur negalėjo pasislėpti, 
nes nebuvo tinkamos vietos. Šventasis vylėsi vien 
Dievo pagalba. Jis prisiglaudė prie sienos ir 
pradėjo melstis. Staiga voras pradėjo pinti vo- 
ratinklius ir pridengė jais šventąjį. Kareiviai, 
atsibastę į tuos namus, visur išgriozdė, išieško- 
jo ir nesuradę išėjo. Jiems į galvą neatėjo, kad 
už tų voratinklių gali būti jųjų ieškomoji auka... 
Vyskupas. išliko gyvas. 

Dievas valdo pasaulį savo tvirtybe ir mei- 
le. Nors pikta, kurs giliai suleidęs šaknis pasau- 
lyje, žadina Dievo neapykantą, tačiau žmonių 
už tai Dievas nesiskubina bausti, nes Jis nori, kad 
žmonės Jam tarnautų laisvai, iš meilės. Jis nori, 
kad žmonės būtų Jo vaikais, ne vergais.  Die- 
vas savo teisingume nejudina žmonių nedory- 
bių. Jisai turi užtenkamai laiko. Nors vargai 
bei nelaimės palenkia žmonių širdis prie Dievo 
ir žadina prie amžinos laimės, tačiau ateis lai- 
kas — amžinybė, kada Dievas kiekvienam atly- 
gins pagal jo užsitarnavimą. S 

Klausykime, ką kalba karalius Dovydas: 
„Nepavydėk tam, kuriam sekasi jo kelyje, žmo- 

gui darančiam neteisybės... Dir valandėlė — ir 
nebebus nusidėjėlio; ieškosi jo vietos ir nerasi... 
Viešpaties neprieteliai, ką tik pagerbti ir išaukš- 
tinti, nykte pranyksta, kaip dūmai... (Teisingo) 
žmogaus žingsniai Viešpaties vedami, ir Jis 
mėgsta jo kelią. Krisdamas jis neužsigaus, nes 
Viešpats pakiša savo ranką... Buvau jaunas ir 
pasenau, bet nemačiau, kad teisusis būtų aplei- 
stas arba jo ainija elgetautų duonos. Nes Vieš- 
pats mėgsla teisumą ir neapleidžia savo šventų- 
jų: jie bus užlaikyti per amžius“ (Ps. 36, 7—28). 

„Aš mačiau bedievį labai išaukštintą, kaip 
Libano kėdrai. Ir praėjau, o štai jo nebebuvo. 
Aš ieškojau jo, ir nebeatrasta jo vietos... Teisie- 
siems ateina išgelbėjimas nuo Viešpaties; Jis 
jų globėjas sielvarto "metu, Viešpats padeda 
jiems ir išliuosuoja juos; Jis atima juos iš nu- 
sidėjėlių ir gelbi juos, nes jie pasitikėjo Juomi“ 
(Ps. 36, 35—40). 

Angelas. 


4 Danguje Dievas apgyvendino savo angelus. 
Angelai yra tyros dvasios be kūno. Jie turi lais- 
“ vą valią, skaidrų protą ir savo dvasiškais savu- 
“mais panašūs į Dievą. Dievas angelams skyrė 
amžiną laimę danguje, "Tačiau, kaip tikėjimas 
moko, Sutvėrėjas angelams yra skyręs tam tik- 
rą bandymą, mėgindamas jų ištvermę. | 

Didesnė jų dalis liko Dievui ištikimi ir da- 
bar jie vieni tarnauja Jam danguje, šlovindami 
Jo š. Vardą, kiti sergsti žemesnius kūrinius. „Vi- 
sus sutvėrimus, sako š. Tomas, valdo ir sergsti 
angelai“. Toks yra mokslas ne tik daktarų, bet 
ir visų, kurie tiki į dvasių buvimą. Stabmeldžiai 
irgi tiki į gerasedvasias,. 

Yra tikėjimo tiesa, kad Dievas atidavė žmo- 
nes angelų sargybon. Kiekvienas tikintysis turi 
savo angelą sargą, kuris aukoja Dievui jo visus 
gerus darbus bei maldas, apšviečia jo protą, ža- 
dina prie gero, gina pagundose, šalina sielos bei 
kūno nelaimes, taiso ar baudžia kaltą, tačiau jo 
neapleidžia. Žmogui mirus, angelas rūpinasi jo 
siela: užtaria ją pas Dievą, lanko ją skaistyklo- 
je ir pagaliau nuveda į amžiną dangaus laimę. 

Šventame Rašte, Tobijo knygoje, randame 
gražų pavyzdį, kaip angelas sargas rūpinasi 
žmogaus reikalais, Tėvas siuntė savo sūnų, jau- 

nąji Tobiją. pas Gabelį parnešti skolos.  Ke- 
lyje Tobijui apsireiškia angelas Rafaėlis. jauni- 
kaičio asmenyje, parodo kelią, suteikia patari- 
mų ir sergsti nuo visokių nelaimių. Prie Tigro 
upės angelas ne tik išgelbsti jaunikaičio gyvy- 
bę nuo baisios žuvies, dar pataria, kad žuvies 
tulžimi galima grąžinti tėvui regėjimą. Jisai 
prirengė jaunam Tobijui laimingas sužiedotuves 
su Sara, Raguėlio dukterimi, išvaduodamas abu- 
du iš velnio verguvės. Angelas atgauna iš Ga- 
belio skolintus pinigus, pats juos grąžina jauni- 
kaičio tėvui, kuris, praregėjęs ir sužinojęs apie 
viską. sušuko: „Kokį duosime jam užmokesnį? 
arba kas gali būti verta jo geradarybių?“ (Tob. 
12, 2). 

Kiekvienas krikščionis turi“savęs klausti, 
kuo jis atsilygins savo angelui sargui už visa jo 
gera. Š. Bernardas pataria: „Atiduok jam pa- 
garbą jo draugijoje.  Nedaryk to, ko nedrįstum 
daryti vyresnio žmogaus akivaizdoje.  Dėkok 
jam už jo meilę ir išreišk gilų pasitikėjimą jo 
„globa“. Visose savo pagundose šaukimės savo 
sargo su meile, o tikrai būsime išklausyti. 

Toki pasitikėjimą savo angelo sargo globa 
turėjo palaiminta Joana iš Orvijeto, kuri vėliau 
įstojo į š. Domininko vienuolyną. Ją tėvai pa- 
liko našlaite dar kūdikystėje. Vienas žmogus 
iš meilės norėjo ją priglausti, bet ji jam paro- 

dė angelo sargo paveikslą ir tarė: „Štai kas už- 


ims mano tėvų vietą; jisai mane mylės labiau, 
negu tėvai, kuriuos Dievas pašaukė pas save“. 

Kai vieni angelai savo narsybe bei ištiki- 
mybe užsipelnė amžiną laimę, kiti, Liuciferui 
vadovaujant, žuvo savo puikybėje. Nežiūrint 
kilnios išminties bei antgamtinės malonės, ku- 
riomis Dievas buvo juos apdovanojęs, jie nusidė- 
jo ir liko išmesti iš dangaus. Tuo pačiu laiku 
jie nustojo visų malonių bei antprigimtinio su- 
pratimo, išlaikydami vien paprastus kūrinio sa- 
vumus. Šios piktos dvasios baisiai neapkenčia 
tiesos, kuri juos nubaudė, ir visomis jėgomis 
steigiasi sunaikinti Dievo garbę žmonių sieloje. 
Pavydas, kerštas ir neapykanta verčia piktas 
dvasias gundyti žmones prie pikto, kad jie ne- 
įgytų tos amžinos garbės, iš kurios velniai patys 
buvo išmesti. 


Piktos dvasios visais amžiais turėjo savo 
įtakos. Tai pripažįsta ir netikintieji. Laukiniai 
žmonės ypač bijo piktųjų dvasių. Manydami iš- 
vengsią jų užpuldinėjimų, jas net įvairiais bū- 
dais garbina. Daugelis mūsų pagundų yra pik- 
tujų dvasių darbas. Nelaimė tiems, kurie nusi- 
lenkia prieš savo išganymo priešus!  Prakeiki- 
mas tiems, kurie tampa velnio įrankiu, naikin- 
dami Dievo įstatymus, Jo š. Bažnyčią, tikėjimą, 


aa Kaas 


duodami  papiktinimų | nekaltoms Išganytojo 
brangiais kraujo lašais atpirktoms sieloms! 

Jų laukia neištikimųjų angelų užmokestis: 
amžina ugnis ir žiaurūs skausmai, Žmogau, 
būk protingas ir sergėkis, nes tavo priešas be 
pertraukos tykoja tavo pražūties! Venk tingė- 
jimo, nes, jeigu darbu užimtą žmogų gundo vie- 
nas velnias, tai tinginį gundo šimtas. Užuot jo 
klausęs, pašalink jį su panieka, kaip patsai Iš- 
ganytojas jį pašalino, tardamas: „Ek šalin, šė- 
tone! nes parašyta: Viešpatį savo Dievą tegar- 
binsi ir Jam vienam tetarnausi“ (Mt. 4, 10). 


Žmogus. 


Dievas dangų pripildė angelais, o gamtą: že- 
mę, vandenį, orą — įvairiausiais kūriniais, 

Ar mes nagrinėjame šiuos gamtos stebuk- 
lus kartu, ar kiekvieną skyrium, negalime nesi- 
stebėti ta galybe, kuri spindi kiekviename kūri- 
ny.  Mažutėlė žolelė bei vabalėlis, aukšti ąžuo- 
lai bei drambliai, visi skelbia pasaulio Kūrėjo 
išmintį. Tiek tvaskančių akmenėlių,  puikiau- 
sių žolynų, tiek paukščių, žuvų! Kaip tai visa 
nepaprasta! Bet tai visa yra Viešpaties tarnai, 
vykdą Jo įstatymus, o visa žemė su savo tur-- 
tais pavesta žmogui. 

Tarp angelų bei žemės gyvių randame su- 
tvėrimą, kuris turi savyje šių abiejų skyrių 
"ypatumų. Tas sutvėrimas yra žmogus, kuris kū- 
nu lygus kitiems žemės gyviams, o skiriasi nuo 
jų savo siela, kuri sulygina jį su angelais. Seno- 
vės mokslininkai vadina žmogų ypatingu ma- 
žutėliu pasauliu. Dievas, sutverdamas žmogų, 
“| šiai kaip išsireiškė: „„Padarykime žmogų į mū- 
su paveikslą ir mūsų panašumą, ir jis tevaldo 
jūros žuvis ir dangaus paukščius, ir žvėris, ir vi- 
są žemę“ (Gen. 1, 26). 

Dievas sutvėrė žmogų iš žemės molio ir įkvė- 
pė jam nemirštamą sielą, kuria jisai liko pa- 
našus į Dievą. Kai Adomas užmigo, Dievas iš- 
ėmė iš jo šonkaulį ir sutvėrė moteriškę, vardu 
Jevą, kuri tapo jo gyvenimo draugė. 

Dievas jiemdviem nesigailėjo nei prigimti- 
nių, nei antprigimtinių malonių. Kiti sutvėri- 
“mai sulinkę prie žemės; žmogus malonios išvaiz- 
dos, auga aukštyn, akimis stačiai žiūri į dangų. 
Dievas suteikė žmogui supratimą, kuriuo jis gali 
pažinti savo Sutvėrėją ir valdyti visus kitus su- 
| tvėrimus. Žmogaus protas praneša kūno pajau- 
L timus, priversdamas juos jam tarnauti.  Žmo- 
gaus valia yra laisva. Ji gali pasirinkti, kas 
“darytina, kas ne. 

Ė Be šitų prigimties malonių, Dievas suteikė ir 
antprigimtinių. Jis pavadino mūsų pirmus tė- 

vus į rojų, kad jie galėtų matyti ir suprasti Jo 

tobulybės, apšvietė jų protą, sustiprino jų valią 
savo dieviška pagalba. Pats susivienija su jais kil- 
niausiais draugiškumo ryšiais, kurie iškelia juos 
viršum kitų sutvėrimų ir pažadina prie tobulybės. 

Šiuo draugiškumu Dievas suteikia Adomui ir Je- 

vai gausių malonių: išvaduoja juos nuo kentė- 

jimu, nuo mirties, nuo viso pikto ir suteikia su- 

pratimo bei giliausio sielos ramumo. 

Adomas ir Jeva, būdami Dievui ištikimi, tu- 
rėjo savo valdžioje visus žemės sutvėrimus. Jų 
gyvenimas yra rojus. Gamta teikia jiemdviem 
aukų iš puikiausių žolynų bei įvairiausių vaisių; 
žemė be darbo duoda gausų derlių. Visi žvėrys 
jų klauso, tarsi ištikimi tarnai. Šitą nekalty- 
bės ir laimės padėtį, kurią aprašo š. Raštas, žmo- 
nija vadina auksiniu amžium. O, kodėl ta lai- 
mė nesitęsė amžinai! 

Deja! velnias, kurs pats buvo išmestas iš 
dangaus, pavydėjo žmonėms laimės. Žaltys su- 
kėlė žmogaus širdyje puikybės, nepaklusnumo 
dvasią. Jis prižadėjo, kad, jeigu jie pasielgs pa- 
gal jo patarimą, patys taps dievais. Jeva silpnes- 
nė duodasi suvedžiojama. Pati puolė. Į prapultį 
netrukus įtraukė ir Adomą. Tai buvo pirmuti- 
nė mirtina nuodėmė, padaryta ant žemės. Per 
ją mūsų žemė pavirto ašarų pakalnė. 

Nusikaltęs žmogus tuoj nubaustas: Jo 

i protas aptemo, jo širdis jau mažiau myli savo 
Sutvėrėją-Dievą. Sąžinės griaužimas neduoda 
„jam ramybės; žmogus, pažinęs savo niekšiškumą, 
“ gėdisi pats savęs ir slepiasi nuo Dievo akivaiz- 
dos. Bet kur tu rasi tokią vietą, kurioje galė- 
tum pasislėpti nuo viską matančių akių!  Die- 
vas ji nubaudžia, kaip teisėjas nubaudžia pikta- 
darį. Dievas apreiškia jam it jo vaikams ir vai- 
kų vaikams mirties ištarmę. Jisai išmeta žmo- 
gų iš rojaus, Žemė, kurios žmogus buvo valdo- 
vas, yra prakcikta. Ji augina tik usnis ir pikt- 
žoles, ir žmogus, tik dirbdamas ir prakaituo- 
damas, užsidirba duonos. Savo nepaklusnumu 
pirmieji tėvai užtraukė pasmerkimą visai ainijai. 
Jų vaikai gims nuodėmėje, apiplėšti iš Dievo ma- 
lonių ir pasmerkti mirti. 

Štai pirmosios nuodėmės pasėkos! Ir tuo 
nusidėjimu yra suteptas kiekvienas, ateidamas į 
šį pasaulį. Ši nuodėmė yra sielos mirtis. Ji pri- 
tiša Žmogų prie žemės, trukdo pažinti ir pamilti 
Dievą ir kliudo siekti prie galutinio tikslo. Nuo- 
dėmė sugadino žmogaus prigimtį; įdiegė palin- 
kimą į pikta, atėmė teisę regėti Dievą ir džiaug- 
tis amžina laime danguje. 

Pirmoji nuodėmė paliko žymių stabmeldiš- 
kų tautų padavimuose. Ji sukėlė žmogaus sie- 
loje amžiną kovą, apie kurią š. Povilas išsi- 
" reiškia šiais žodžiais: „Matau savo nariuose kitą 
| Mūsų tikėjimas, 3. 

įstatymą, pasipriešinantį mano proto įstatymui. 
Nelaimingas aš žmogus! kas mane išliuosuos nuo 
to mirtingo kūno!“ (Rom. 7,28). Šita tat nuo- 
dėmė mus paskandino vargų bei sopulių ban- 
gose. 

Bet Dievas, kurio teisingumas nubaudė an- 
gelus, nes jie turėjo kur kas tobulesnį protą, 
parodė žmogui savo neapsakomo gailestingumo. 
Išvarydamas iš rojaus žmogų, Dievas  prižada 
Mesiją, kuris savo nuopelnais grąžins žmogui ir 
jo vaikams prarastas malones ir teises atgauti 
dangų. 


Pasaulis prieš Jėzaus 
Kristaus atėjimą. 


Paklausykime, ką kalba š. Tomas. Štai jo“ 
| žodžiai: „Dievas sutaisė savo išmintimi, kad Am- 
"žinojo Tėvo Sūnus neatėjo tuojau atpirkti žmo- 
š nijos. Reikėjo, kad žmogus patyrimu suprastų 
savo vargingumą ir kad pats ieškotų gydytojo, 
| kuris jį išgydytų, kad Įsikūnijęs Žodis būtų ge- 
a Tai pranašų nusakytas žmonėms“. Dievas ap- 
„reiškė Adomui, kokiu būdu buvo sutvertas pa- 
 saulis; nurodė, kokia laimė jį laukia paklusniai 
„ vykdant Dievo valią, ir kokia bausmė ištiks už 
4 nepaklusnumą. Vėliau, išvarydamas nusidėjusį 
„ Adomą iš rojaus, Sutvėrėjas prižadėjo Atpirkė- 
| ją, kuris vienas atneš žmonijai išganymą. Šias 
visas tikėjimo tiesas Adomas perdavė savo įpė- 
| diniams. Adomo ainiai pasidaugino ir išsiskirs- 
„tė po visą pasaulį. Vieni liko ištikimi savo tėvų 
| tikėjimui ir laukė aleisiančio Atpirkėjo, kiti pa- 
„ sidavė blogiems palinkimams ir užmiršo tikrąjį 
Dievą. 

3 Ilgainiui žmonija paskendo nuodėmių ban- 
 gose. Š. Raštas sako, kad tarp visų žmonių li- 
ko teisingi tik Nojus ir jo šeima, Dievas nubau- 
| dė nusikaltusią žmoniją tvanu. Šimtą metų prieš 

tvaną Dievas įsakė Nojui statyti laivą, kuria- 
me turėjo gelbėtis nuo tvano. Žemę su visais 
kūriniais, išskyrus Nojaus šeimą, apsėmė van- 
duo. Tvaną pripažįsta visos tautos. Jį patvir- 
„ina gamtos mokslas. 

Po tvano sutrumpėjo žmogaus amžius, su- 
mišo žmonių kalba. Dievas, padalindamas kal- 
bą į daugelį kalbų. nubaudė žmonių puikybę, 
kurie norėjo pastatyt bokštą, siekiantį dangaus 
skliautus, kad, atsitikus tvanui, galėtų išsigelbė- 
ti. Nojaus vaikai išsiskirstė po visą pasaulį. Jų 
giminės, laikui bėgant, apgyveno visą žemę. Pra- 
slinkus 426 metams po tvano, žmonių giminė 
vėl užmiršo savo Sutvėrėja ir pradėjo garbinti 
stabus. Saugodamas tikrąjį tikėjimą ir norėda- 
įvykinti duotąjį Mesijo pažadėjimą, Dievas 


inko iš žmonių giminės vieną šeimą. 

Tos šeimos galva buvo Abraomas, kurį Die- 
vas pavadino į Kanaano žemę ir prižadėjo, kad 
iminės gims pasaulio Atpirkėjas. Abrao- 
inus Izaokas ir anūkas Jokūbas buvo Die- 
vui ištikimi. Jokūbas pagimdė dvylika sūnų, 
kurie buvo tėvais-patriarkais dvylikos žydų gi- 
miniu. Vieną Jokūbo sūnų Juozapą jo broliai 
pardavė į verguvę. Juozapas, atvežtas į Aigiptą, 
neišsižadėjo savo Dievo, bet Jį dar daugiau my- 
lėio. Dievas, išbandęs Juozapą įvairiais mėgi- 
nimais, suteikė jam gausių malonių ir išaukšti- 

"no Aigipto karaliaus-faraono dvare. Kai Ka- 
"naano žemėje atsitiko badas, Juozapas parsi- 
kvietė į Aigiptą savo tėvą bei nedėkingus brolius. 
„ Jokūbo giminė į trumpą laiką išaugo; iškerojo 
| į didelę tautą. Aigiptiečiai, varžomi svetimtaučių 
savoje tėvynėje, pradėjo žydų neapkęsti ir smar- 
kiai juos persekioti, padarydami juos šavo ver- 
gais. 

Dievas, matydamas savo išrinktą tautą taip 
“ persekiojamą, pavadino Mozę ir pasiuntė į Ai- 
giptą jos išvaduoti. Su Dievo pagalba Mozė iš- 
vaduoja žydus iš Aigipto verguvės ir, stebuklin- 
gai perėjęs Raudonąsias, jūrės, veda juos į Pa- 
"žadėtąją žemę. Ant kalno Sinai Dievas sutei- 
kia Mozei rašytą Įstatymą — dešimtį savo įsa- 
kymų. Iki šio laiko žydai vadovavosi vien gam- 
tos teisėmis ir tėvų padavimais apie žadėtą At- 
pirkėją. Mirdamas Mozė paliko žydams žmonių 
giminės istoriją, pilnai išlaikytą iki šių laikų. 
Ši istorija buvo išlaikyta Jozuės ir Teisėjų, kurie 
tapo Mozės įpėdiniais. Teisėjus pakeitė karaliai, 
kurių pirmas yra buvęs Saulius. Dar Sauliui 
gyvam esant žydų tautos sostą užėmė Dovidas. 
didis priešų nugalėtojas bei pranašas, „Dovidui 
mirus, viešpatavo jo sūnus Saliamonas, kuris 
pastatė 1000 metuose prieš Kristaus užgimimą 
Jeruzalės Bažnyčią, tą vienintelę bažnyčią, ku- 
| rioje patsai Dievas pamėgo gyventi ir priimti 

bei išklausyti žydų tautos maldą. Kitos tautos 
išsisklaidžiusios prarado tikėjimą į tikrąjį Dieva . 
ir virto stabmeldžiais. Dievas, norėdamas paša- 
linti ši pavojų nuo žydų tautos, padarė Jeru- 
zalės bažnyčią garbinimo centru, į kurį susi- 
rinkdavo žydai iš įvairių šalių pagarbinti savo 
Tikrojo Dievo. Viešpataujant Saliamono sūnui 
Roboamui, žydų tauta pasidalino į dvi dali. 
Dešimtis jų skyrių sudarė Izraeliaus karaliją, 
kurios gyventojai, užmiršdami tikrąjį Dievą, 
pradėjo garbinti stabus. Du skyriu, Judos ir 
Benjamino, pasilikdami ištikimi savo Dievui, 
įkūrė savo karaliją, vadinamą Judėją. Kai žydai 
būdavo ištikimi, Dievas juos laimindavo; bet 
kai pradėdavo klysti iš tiesos kelio, smarkiai 
bausdavo, dažniausiai nepasisekimais kovose, 
kad bausmėmis juos pažadintų grįžti į tikrąjį 
tikėjimą. Mesijo ir kitiems pažadėjimams primin- 
ti Dievas kartkartėmis“ siųsdavo žydams iš- 
mintingų vyrų — pranašų, kurie gaivindavo 
viengenčiuose Dievo meilę ir pranešdavo jiems 
už jų nuodėmes Dievo rūstybę. Iš garsingesnių 
pranašų yra pažymėtini Eliziejus, Ozėjas ir 
Izajas. Šiuodu pastaruoju įsakė savo pranašavi- 
mus užrašyti ir palalpino Jeruzalės bažnyčioje, 
kaip didžiausią turtą ateinančioms kartoms. Iza- 
jas išpranašavo prieš du šimtu metų apie kara- 
liaus Kiro įsiveržimą į žydų žemę.. Jeremijas 

"išpranašavo septyniasdešimt metų . Babilonijos 
" verguvę. 

1 Babilonijos karalius Nabuchodonozoras ta- 
po Dievo įrankiu, kuris nubaudė žydus už jų iš- 
| tvirkimą. Jis sunaikino Jeruzalės bažnyčią, ku- 
ri buvo vienas iš septynių pasaulio stebuklų, ir 
išvedė žydus į Babilonijos verguvę. Gyvenan- 
tiems verguvėje Danielius pranašas aiškiai nu- 
rodė laiką, kada turės ateiti Mesijas-Išganytojas 
Jėzus Kristus. Mesijas, anot pranašo Danieliaus, 
turėjo ateiti už 490 metų, skaitant nuo leidimo 
atnaujinti Jeruzalę. Kiras nugalėjo Babiloniją 
ir, išplėsdamas savo viešpatiją po visą Rytų ša- 
li, sugrąžino žydams laisvę.  Zorobabelis tuoj 
pradėjo atstatyti sugriautą bažnyčią. Vėliau 
Nehemijas išmūrijo Jeruzalės sienas, ir Esdras 
surinko šventąsias knygas, pridėdamas žydų tau- 
tos istoriją. 

Garsusis Bossuet sako, kad pranašai žydų 
žemėje buvo atskiras luomas, iš kurio Dievas 
dažnai išrinkdavo dievobaimingus vyrus ir jų 
«lūpomis tarsi pats kalbėdavo į žydus. Nuo ver- 
guvės laikų iki Kristaus atėjimo žydų tarpe jau 
nebebuvo viešo stabų garbinimo. Nors viešpa- 
taujant karaliui Antijochui Didžiajam buvo per- 
sekiojimų, tačiau uolaus Matatijo buvo viskas 
atitaisyta. Kovose su tikėjimo priešais ypač 
pusižymėjo Judas Makabėjas su savo broliais. 

„ Jiems ir jų įpėdiniams viešpataujant, tikrasis 
tikėjimas, galima sakyti, žydėjo iki Išganytoje 
atėjimo. 

Senasis Įstatymas, pirma Š. Rašto dalis, bu- 
vo parašytas garbingiausių dievobaimingų tautos 
vadų bėi pranašų. Ši knyga praneša visas ki- 
tas knygas, pirmiausia, savo senumu, nes, kai 
Senojo Istatymo rašytojai ji pabaigė, praslinko 
dar 1000 metų iki istorikai pradėjo rašyti savus 
veikalus. Šios knygos tikrumas yra pripažintas 
visos žydų tautos. Ne tiktai kad mokslas ne- 
rado šioje knygoje jokių klaidų, bet dar pasinau- 
dojo gryniausiomis bei tikriausiomis žiniomis iš 
pasaulio istorijos; čia rado tvirtus pamatus poe- 
zijos, filosofijos ir tikėjimo.  Ištisa žydų tauta 
visuomet tikėjo, kad šie šventi Raštai yra įkvėp- 
ti paties Dievo. Mūsų Viešpats Jėzus Kristus, 
gyvojo Dievo Sūnus, atėjo to jų tikėjimo patvir- 
tinti. Antrąją Š. Rašto dalį — Naująjį Įstaty- 
mą, kuriame yra surašytas mūsų Išganytojo 
mokslas, parašė apaštalai ir jų mokiniai. Jie ap- 
rašė tai, ką patys matė ir girdėjo. Jėzaus Kris-- 
taus mokiniai savo krauju patvirtino, kad tai, ky 
jie skelbia, yra tiesa. Tokiu būdu nei atskalū- 
nai, nei netikėliai, nei stabmeldžiai negali nieko 
prikišti, kad šiose knygose yra užrašyti tikri 
Dievo žodžiai. Apaštalai savo gyvybe, tarsi ant- 
spaudu, tai patvirtino. Net didis netikėlis Rous- 

 seau štai ką rašo: „Jokiu būdu niekas negali už- 
ginčyti teisingumą knygos, parašytos paties liu- 
dytojo, mačiusio savo akimis, kuris viską pa- 
tvirtino savo krauju. Tie Raštai, kurie liko dau- 
gelio pripažinti ir pagarsinti po visą pasauli, už 
kuriuos mirė daugiau kankinių, negu tose kny- 
gose yra puslapių!“ Š. Katalikų Bažnyčia visuo- 
met su ypatingu rūpestingumu saugojo Š. Raštą, 
ir kiekvienas krikščionis turi Š. Raštą laikyti 
Dievo žodžiu. Š. Raštas yra šaltinis, kuriame 
randame reikalingas žinias apie Jėzų Kristų, 
mums prižadėtą Atpirkėją, kurio nuo pasaulio 
pradžios ilgėjosi visa žmonija ir kurį skelbė pra- 
našai. 


Jėzus Kristus. 


Dievas Tėvas turi Sūnų tos pačios prigim- 
ties, kurios pats yra, sau lygų, amžiną, kuris yra 
Dievas panašiai į savo Tėvą. Dievas Tėvas, Sū- 
nus ir š. Dvasia sutvėrė pasaulį. Tokiu būdu 
ir Dievas Sūnus yra Sutvėrėjas visų daiktų. Jisai 
pripildė dangų tūkstančiais angelų, Jisai apgyven- 
dino žemę įvairiausiomis žmonių tautomis.  Die- 
vas prižadėjo nusikaltusiai žmonijai savo Sūnų— 
Atpirkėją ir nuo to laiko visos giminės laukė Jo 

atėjimo. Net ir stabmeldžiai tikėjo Mesiją atei- 
siant. 

Pagaliau prisiartino laikas, kada Mesijas tu- 
rėjo pasirodyti. Dievo Sūnus, antrasis  švenč. 
Trejybės Asmuo, mūsų Viešpats, kuris yra toks 
pat Dievas, kaip ir Jo Tėvas ar š. Dvasia, atėjo 
ant žemės, kad savo mirtimi atpirktų žmoniją. 
Amžinasis Dievas tapo žmogumi, kaip ir mes pa- 
tys. Jis, pasilikdamas Dievu, priėmė žmogišką 
kūną, kad mes galėtume Jį matyti, suprasti Jo 
kalbą, o Jisai galėtų kentėti ir tokiu būdu atly- 
ginti Amžinajam  Teisingumui už pirmųjų tė- 
vų ir mūsų pačių nuodėmes. 

Pasilikdamas tikru Dievo Sūnumi, Jisai ta- 
po Žmogumi. Jo Dieviška prigimtis tapo su- 
jungta su žmogyste į vieną Asmenį, kuris įgijo 
kūną, pasmerktą  kentėjimams bei mirčiai, ir 
sielą, apdovanotą tais pačiais ypatumais, kaip 
mūsų: atmintimi, supratimu ir laisva valia. Ta- 
čiau, tapęs žmogumi, Jisai paliko laisvas nuo vi- 
sokios nuodėmės bei geidulių, kurie yra pirmo- 
sios nuodėmės vaisiai. Kas galėtų apsakyti Jo 
linksmą gimimą! 

Mergelė Marija pradėjo iš š. Dvasios savo 
ioje ir pagimdė Sūnų. Kalėdų šventės 25 die- 


iš 
ną gruodžio primena mums šį kilnų atsitikimą. 
Marija buvo Jo tikroji Motina. Jo Tėvas buvo 
dangaus ir žemės Kūrėjas, kuris prieš amžius pa- 

gimdė savo dangiškąjį Sūnų. Jeigu Dievas turė- 
jo gimti, argi Jisai galėjo gimti ne iš Mergelės? 
„Ir, jeigu Mergelė turėjo pagimdyti kūdikį, kas 
jis galėjo būti, jeigu ne Dievas? 

Gimusiam kūdikėliui š. Juozapas davė Gab- 
rieliaus arechangelo apreikštą vardą Jėzus. Šis 
vardas reiškė Jo pasiuntinybę, kad jis yra pasau- 
lio Išganytojas, nes Jisai atėjo išgelbėti pasaulio. 
Jisai mus moko paniekti pasaulio šlovę bei turtus 
ir pats duoda pavyzdį, gimdamas vargingoje pra- 
kartėje. Toje pačioje valandoje Jo Motina nu- 
silenkia prieš Jo Didybę, ir angelai Jį pagarbina, 
kaip savo Sutvėrėją ir Viešpatį. Angelai kvie- 
čia žmones eiti draug su jais pagarbinti gimusio 
Mesijo. Ir štai piemenėliai jau šlovina naujai gi- 
musį pasaulio Atpirkėja! 

Staiga danguj pasirodo ypatingos šviesos 
žvaigždė. Mokslininkai pradeda ją tyrinėti. Ry- 
tų šalies pranašas Balaamas buvo kalbėjęs apie 
„žvaigždę, kuri pakils iš Jokūbo“. Šitas jo pra- 
našavimas išsipildė, ir štai trys Rytų šalies ka- 
raliai išsirengia į kelionę ir, sekdami žvaigždę, 
ateina į žydų žemę — į Betliejų pagarbinti Kūdi- 
kėlio-Dievo. Šie trys karaliai išreiškia jam pa- 
garbą ir suteikia aukų: aukso, pripažindami Jį 
Karaliumi, smilkalų, pripažindami Dievu, ir my- 
ros, atgailos ženklo, pripažindami Jį žmogumi. 
Žydų karalius Erodas, išgirdęs apie naujai gimu- 

sį karalių, išsigando. nes bijojo, kad šis nepaverž- 
tų jam sosto. Norėdamas nusikratyti nepagei- 
daujamu asmenim, Erodas duoda įsakymą išžu- 
dyti Betliejaus apylinkėje visus vyriškos lyties 
kūdikius. Apie šį Erodo įsakymą angelas pra- 
nešė sapne š. Juozapui, kuris, pasiėmęs savo su- 
žieduotinę Mariją pei Kūdikėlį Jėzų, išbėgo į 
Aigiptą. Mirus Erodui, š. Šeimynėlė sugrįžo iš 
Aigipto ir apsigyveno Nazarete. Išganytojas tris- 
dešimt metų praleido draugijoje Marijos bei Juo- 
zapo, kurie visa širdimi buvo atsidavę pasaulio 
Viešpačiui. Juozapas su Marija buvo vargingi 
darbininkai, savo prakaitu užsidirbą duoną. Jė- 
zus dirbo su jais, duodamas mums kilniausį dar- 
bo pavyzdį. Išganytojas dirbo ir klausė savo 
globėjų ir tuo pačiu mus išmokė dirbti ir klausy- 
ti vyresniųjų, mūsų globėjų. 

Artinosi valanda, kada Išganytojas turėjo vie- 
šai pradėti skelbti savo mokslą.  Ateidamas į šį 

< pasaulį, Jisai atnešė ne tiktai morales dorybes, 
kurios puošia žmogų, bet ir Tikėjimą,  Viltį ir 
Meilę, kurios puošia krikščionį. 

Žmonių giminė gyveno tamsybėse, tarsi 
mirties šešėlyje. Žmonija nežinojo kelio į dangų. 
Jėzus turėjo būti vadu. Kad žmonės suprastų, 
kokį turtą jie turi Jėzuje, dangiškas Tėvas pats 
savo žodžiais apreiškė: „Tuomet Jėzus atėjo iš 
Galiliejos į Jordaną pas Joną, kad būtų jo pa- 


| krikštytas... Pakrikštytas Jėzus tuojau išėjo iš 

"vandens. Ir štai atsivėrė Jam dangus, ir Jis ma- 
"tė Dievo Dvasią, nužengiančią kaip karvelį ir 
nusileidžiančią ant savęs. Ir štai balsas iš dan- 
gaus sakė: „Tasai yra mano mylimasai Sūnus, ku- 
riame aš turiu sau pasimėgimo...“ (Mat. 13, 16— 
17). Dangiškasis Tėvas savo išpažinimą atkarto- 
jo ant kalno Tabor per Išganytojo persimainy- 
mą. „Praslinkus šešioms dienoms, Jėzus pasiė- 
mė su savim Petrą, Jokūbą ir jo brolį Joną ir 
užsivedė juos nuošaliai ant aukšto kalno. Tenai 
Jis atsimainė jų akivaizdoje: jo veidas žibėjo 
kaip saulė, jo gi drabužiai pasidarė balti, kaip 
sniegas... Štai šviesus debesis apsiautė juos, ir 
štai balsas iš debesies sakė: „Šitas mano mylima- 
sai sūnus, kuriame aš turiu sau daug pasimėgi- 
mo; Jo klausykite!“ (Mat. 17, 1—2—5); Mork. 9, 
1—6). , 

Jėzus Kristus, „parodydamas žmonėms savo 
galybę, darė tokius stebuklus, kuriuos tegalėjo 
daryti vien Dievas. Kai Galiliejos Kanoj per ve- 
stuves pritrūko vyno, Jėzus Kristus  permainė 
vandenį į puikiausią vyną. Šis buvo pirmasis 
viešai padarytas stebuklas. Per tris sekančius 
metus Išganytojas tarsi barstė savo malones.  Ji- 
sai išgydo š. Petro uošvę. „Po to Jėzus, atėjęs į 
Petro namus, pamatė jo uošvę gulinčią ir drugio 
krečiamą. Jis palietė jos ranką, ir drugys ją 

pametė; ji atsikėlė ir jiems tarnavo“ (Mat. 8, 


„14—15). Vėjai ir jūra jo klauso: „paleidę minią, 


jie pasiėmė ji su savim taip, kaip jis buvo laive. 
Su juo buvo ir kitų laivų. "Tuomet pakilo dide- 
lis viesulas ir varė bangas į laivą, taip kad lai- 
vas darėsi pilnas vandens. Tuo tarpu jis buvo 
laivo užpakalyje ir miegojo ant priegalvio. Jie ji 
pažadino ir jam tarė: Mokytojau, tau nerūpi, kad 
mes žūnamė? Jis alsikėlė, sudraudė vėją ir ta- 
rė: Tylėk, nutilk! Vėjas liovėsi ir pasidarė dide- 
lė tyla“ (Mor. 4, 36—39). Tyruose valgydina tūk- 
stančius žmonių keliais kepalaičiais duonos ir ke- 
liomis žuvimis. „Jėzus jiems tarė: kiek turite duo- 
nos? Jie sakė: septynis kepalus ir nedaug žuvelių. 
Jis liepė miniai atsisėsti ant žemės. Ir ėmęs septy- 
nis duonos kepalus ir žuvis ir padėkojęs, laužė ir 
davė savo mokiniams, 0 mokiniai davė miniai. 
Visi valgė ir buvo sotūs; jie ėmė kas liko trupi- 
nių septynias pilnas pintines: "Valgiusiųjų gi 
buvo keturi tūkstančiai žmonių be moterų ir vai- 
kų“ (Mat, 15, 34—38). „Jis paėmė penkis duo- 
nos kepalus ir dvi žuvi, pažvelgė į dangų, palai- 
mino, laužė duoną ir davė savo mokiniams, kad 
jie padėtų ties jais; ir dvi žuvi jis visiems išdali- 
no. Visi valgė ir privalgė lig sočiai. Jie dar pri- 
rinko dvylika pilnų pintinių duonos trupinių, 
kurie buvo likę, ir žuvų. Valgiusiųjų buvo penki 
tūkstančiai žmonių“ (Mrk. 6, 41—44). Išgany- 

"tojas savo pirštais paliečia kurčių ausis — ir tie 
" girdi, aklų akis — ir tie mato, suparaližuotiems 
suteikia judėjimą, net ir tokiam, kuris nesival- 
ė 48 metus. Vienu Jo žodžiu piktos dvasios 
"apleidžia apsėstus. Nebyliai šlovina tą, kuris at- 
išo jų liežuvi. Jisai gydo stabu ištiktus. Negy- 
“ vėlius prikelia iš numirėlių (Jayro dukterį, 
našlės iš Naimo sūnų,  Lozorių). Alyvų dar- 
“že savo antprigimtine galybe priverčia su- 
klupti ant žemės atėjusius Jo suimti kareivius. 
Jo mirties valandoje žemė dreba, saulė užtemsta, 
numirėliai kelias iš savo kapų. ! 

Š. Evangelija pilna Išganytojo stebuklų. Ne 
tiktai katalikai, bet ir atskalūnai ir netikėliai tvir- 
tai tiki į tuos stebuklus. Net stabmeldžių istori- 
kai juos tvirtina savuose veikaluose. Darydamas 

„ šilokius stebuklus, Jėzus Kristus tiesiai galėjo 
“ pasakyti, kad Jisai yra Dievo Sūnus. Išganyto- 
“jas išsireiškė: „Jeigu Manim netikite,  tikėkite 

bent mano darbais“. Jo darbai buvo Dievo dar- 
“bai; Jo žodžiai buvo Dievo žodžiai, ir štai kodėl | 
apaštalai į Jį tvirtai tikėjo. ,Simonas Petras ta- 
tė: Tu Kristus, gyvojo Dievo Sūnus“ (Mat. 16, 
16). Net ir priešai ant Kalvarijos kalno pripaži- 
no Jame gyvąjį Dievą. — „Šimtininkas gi, kurs 

“stovėjo ties Juo, matydamas Jį tokiu  šauksmu 
F atidavus dvasią, tarė: iš tikrųjų šitas žmogus bu- 
vo Dievo Sūnus“ (Mork. 15, 39). „Visa minia tų. 

kurie draug buvo prie to reginio ir matė, kas 
darėsi, grįžo mušdamies sau į krūtinę“ (Luk. 23, 
48). Jeigu Jėzus Kristus buvo Dievo Sūnus, kaip 
patsai to mokė ir savo mokslą patvirtino stebūk- 
lais, Jis galėjo mokyti vien tiesos. Argi galėtų 
Dievas suvadžioti? Argi Jis galėtų meluoti? Bū- 
tų piktažodžiavimas tvirtinti panašius dalykus. 
Kiek kankinių amžių bėgyje praliejo savo 
kraują, kad patvirtintų Jėzaus Kristaus Dievystę! 
Ir Dievas jų iš 


ažinimą. sustiprino  stebukiais. 
Persekiojant katalikus vandalų karaliui Huneri- 
kui, trys šimtai katalikų buvo nubausti už viešą 
Kristaus išpažinimą. Karalius įsakė nupiauti 
jiems liežuvius, bet tikintieji stebuklingai laisvai 
ir neturėdami liežuvių galėjo kalbėti. Šitą ste- 
buklą patvirtino palsai imperatorius  Justinijo- 
nas, kuris Konstantinopolyje pats matė kelis 
šiuos Kristaus išpažintojus. 

Cyrolia, arijonų vadas, negalėdamas užginti 
stebuklų, kuriuos katalikai vardan Kristaus daž- 
nai darydavo. nutarė iškrėsti šposą, kad įti- 

" kintų savo sėbrus, kad ir arijonai galį daryti ste- 
buklus. Jisai davė vienam vargdieniui 50 auksi- 
nių su ta sąlyga, kad jis apsimestų neregys esąs 
ir kad patogioje valandoje, kai jį sutiks kur vie- 
šoje vietoje, melstų jį palytėti savo ranka 
ir vardan Dievo sugrąžinti jam regėjimą. Varg- 
dienis sutiko. Vieną kartą Cyrolia, trijų katalikų 

| didžiūnų draugijoj, praėjo pro minėtąjį „neregį“. 
" Šis, pamatęs savo geradarį, pradėjo garsiai šaukti: 
„Klausyk, palaimintasai Cyrolia, išklausyk ma- 
nęs, ištikimasai Dievo tarne, pasigailėk manęs 
neregio!  Suvartok tau Dievo suteiktas dovanas, 
sugrąžink man dienos šviesą! "Tu pasigailėjai 
tiek numirėlių, stabu ištiktų, nebylių, neregių — 
pasigailėk ir manęs!“ Atskalūnas, atsikreipęs į 
katalikus, tarė: „Idant jums parodyčiau, kad mūs 
tikėjimas yra tikras, teatsiveria to neregio akys!“ 
Klaidatikis tyčia buvo surinkęs didžią minią, kad 
pasityčiotų iš katalikų ir parodytų, jog ir arijo- 
nai gali daryti stebuklus. Dievas matė atskalū- 
nų tikslus ir nubaudė juos už šventvagiškumą, 
nes minėtasis „neregys“ toje pat valandoje ap- 
jako. Ši pabauda aiškiai parodė jų niekšišku- 
mą, nes neregys, pajutęs akyse didelį skausmą ir 
supratęs esąs aklas, pradėjo garsiai šaukti, kad 
Cyrolia jį pražudė, kad jisai nebuvo neregys, bet 
už gobšumą Dievas jį nubaudė. „Apgavike, 
šaukė neregys, tu nori  suvadžioti žmones, bet 
Dievas dabar parodė tavo  neteisybes; tu mane 
prikalbinai, kad aš apsimesčiau  neregiu, o tu 
suteiktum man regėjimą; dabar aš tapau tavo 
niekšybės auka. Štai tavo pinigai! sugrąžink man: 
regėjimą!“ Nelaimingasis pradėjo melsti katali- 
kų vyskupą, kad jį išgydytų. „„Turėk tikėjimo. 
atsakė vyskupas, ir būsi sveikas!“ 5 
Mūsų tikėjimas, 4. 

„Aš tikiu, alsakė jisai, į Dievą, Visagalį 
Tėvą, į Jėzų Kristų, Dievo Sūnų, lygų savo Tė- 
vui, į š. Dvasią, vienos prigimties su Tėvu bei 
Sūnumi. Tas, kuris netikėtų, kad šie trys Asme- 
nys yra viena prigimtis bei Dievybė, tekenčia 
tuos skausmus, kuriuos aš kenčiu“. Po šito išpa- 
žinimo š. Augenijus, Kartagos vyskupas, padarė 
kryžiaus ženklą ir garsiai tarė: „Vardan Dievo, 
Tėvo ir Sūnaus ir š. Dvasios; vienas yra Dievas 
Trijuose Asmenyse, kurie yra savo tarpe lygūs 
galybėje bei didybėje; vardan šios Tiesos teatsi- 
veria tavo akys“! Kai šventasai vyskupas ištarė 
šiuos žodžius, nelaimingojo kančios nustojo, ir 
jisai praregėjo. Šis didelis stebuklas parodė ari- 
jonų atskalos klaidingumą ir š. Katalikų Bažny- 
čios tikrumą. 

Argi karaliaus Huneriko mirtis (kaip ir kitų 
š. Bažnyčios persekiotojų) nebuvo Jėzaus Kris- 
taus Dievystės įrodymas? Jo mirtis buvo viena 
iš baisiausių ir biauriausių, kokias pasauliui 
teko matyti. Š. Viktoras iš Utikos sako, kad ji 


gyvą kirmėlės suėdė. Š. Gregorius iš Tours tvirti- 
na, kad jisai pasiuto ir pats dantimis draskė 
savo kūną. Š. Izidorius iš Sevillės sako, kad prieš 
jo mirtį viduriai išėjo ir jisai savo gyvenimą 
baigė panašiai į Arijų, kurio klaidas taip smar- 
kiai platino. 

Jėzus Kristus per trejus metus mokė Galilie- 
jos žuvininkus, kuriuos Jisai padarė $. Bažnyčios 
ramsčiais. Jisai prižadėjo būti su jais ir jų ipė- 
" diniais — š. Tėvu bei vyskupais — per visas 
| dienas lig pasaulio pabaigos, kad apsaugotų 
 š. Bažnyčią nuo visokios klaidos. Jo prižadėji- 
mai, kaip ir Jo žodis, yra tikri, nes kilę iš Dievo 
lūpų. Tr taip Jisai suteikia žmonėms tvirtą tikė- 
jimą, nes šis remiasi Dievo išmintimi bei neklai- 
dinga Bažnyčia, su kuria Jėzus Kristus yra per 
visus amžius ir bus iki pasaulio pabaigos. Kokia 
gausi malonė! 

Kad įkainotume Jo malones, turim suprasti, 
kokioje tamsybėje buvo paskendęs pasaulis prieš 
Kristaus atėjimą, kad net senovės mokslininkai 
bei filosofai nesugebėjo suprasti Jėzaus Kristaus 
mokslo... Mano Išganytojau, Tu ištraukei mane 
iš tamsybės nasrų ir apšvietei amžina šviesa! 
Aš pasiliksiu visuomet tavo žodžio ištikimas se- 
kėjas: tikiu į tai, ko Tu mus mokei; noriu gyven- 
„ti ir mirti tame tikėjime! 


Jėzus Kristus-Išganytojas. 
Dievo pažadėjimai yra mūsų vilties pamatai, 
kaip Jo žodžiai yra pamatai mūsų tikėjimo. Jė- 
“ zus Kristus prižadėjo atgailojančiam nusidėjėliui 

pasigailėjimą; silpnam ir Jo meldžiančiam savc 
malonę bei pagalbą. Jisai prižadėjo dangų tiems, 
kurie laikysis Jo įstatymų. Išganytojo pri 
mus randame š. Evangelijoje, ir š. Bažnyčia juos 
mums užtikrina. Net atskalūnai bei netikėliai to 
mums neužgina. Dievas yra teisingas. Daugelis 
gali neištesėti savo  prižadėjimų, nors elgtųsi 
mandagiai; Dievas visuomet ištesės. 

Kas gali Jam lrukdyti suteikti mums savo 
malonių, pasigailėjimo ir, pagaliau, dangų? Ar 
Jisai -— ne Visagalis? Ar tas, kuris prikelia iš 
kapų numirėlius, negali suteikti rojų tiems, kurie 
Jam ištikimai tarnauja? Ar neužtenka vieninte- 
lės Jo gerybės, kad suteiktų mums tą, ką priža- 
dėjo? O! būkime ramūs! 

Kas šviesiausiai tvaska Išganytojo Širdyj? 


Jo jautrus žmonių pasigailėjimas. Jisai nė vieno 
neatstumia: nei vargdienio, nei ligonio, nei sta- 
bu ištikto, nei velnių apsėsto. Jisai maloniai kal- 
bina net mažutėlius vaikelius, juos glamonėja, 
laimina ir atgal sugrąžina jų motinoms. Išgany- 
tojas myli nusidėjėlius. Jisai su jais valgo ir ge- 
ria. Kai farisiejai rūgoja už toki Mokytojo elgimą- 
si, Jis atsako: ;„Ne sveikiems reikia gydytojo, bet 
sergantiems“ ( Mat. 9, 12). 

Ar mes galime užmiršti Magdaleną, kuri sa- 
vo ašaromis nuplovė Išganytojo kojas ir savo 
plaukais jas nušluostė? Ar galime užmiršti mo- 

" teriškę, už paleistuvystę apskųstą? „Rašto žino- 
| vai ir pariziejai atvedė pas jį moteriškę, sugautą 
ž svetimoteriaujant. Jie pastatė ją į vidurį ir jam ta- 
| rė: Mokytojau, šita moteriškė ką tik sugauta sve- 
timoteriaujant. Įstatyme Mozė liepė mums to- 
kią užmušti akmenimis. Tu gi ką pasakysi?... 
(Jėzus) tarė jiems: Kas iš jūsų be nuodėmės, te- 
gul pirmas meta į ją akmenį. Tai išgirdę, jie 
vienas po kito ėjo šalin... Jėzus tarė jai: Mote- 
riške, kur yra tie, kurie tave kaltino? Niekas 
„tavęs nepasmerkė? Ji atsakė: Niekas, Viešpatie! 
Tuomet Jėzus jai tarė: Nei aš tavęs nėpasmerksiu; 
Eik ir daugiau nebenusidėk!“ (Jon. 8, 3—5—7— 
9—11)... Jeruzalė atstūmė visas Jo gailestingumo 
pastangas, ir Išganytojas, užuot nubaudęs nedė- 
kingą miestą, apverkė jo likimą. Kas, prispau- 
stas vargų ar nelaimių, šaukdamasis Jėzaus, bū- 
tų buvęs apleistas? Našlė Naimo mieste verkia, 
Išganytojas prikelia iš numirėlių jos sūnų ir su- 
grąžina jį motinai. Morta ir Marija verkia savo 
mirusio brolio. „Kur jūs jį padėjote?“ Klausia 
Jėzus. „Jisai palaidotas ir jau atsiduoda“, sako 
seserys. Jėzus verkia su jomis kartu ir, atver- 
tęs nuo kapo akmenį, prabyla: „Lozoriau, kel- 
kis!“ Ir Lozorius atsikelia iš numirėlių. 

Ar Jėzus paskiau nedarydavo tų stebuklų, 
kuriuos darė, gyvendamas ant žemės? Štai mo- 
tinos, kurios verkia savo paklydusių sūnų; štai 


A) 3 


seserys rauda savo ištvirkusių brolių. Jos šau- 
kiasi, ir mirusieji atgyja — sugrįžta į doros gy- 
venimą. O saldžiausis Jėzaus širdies jautrume! 
Nei piktadariai, nei galvažudys, prikryžiuotas 
iš Jėzaus dešinės, negali sulaikyti Jėzaus meilės. 
„Tėve, atleisk jiems“, šaukė nuo kryžiaus Išga- 
nytojas — „Šiandie su Manim būsi rojuje!“ Kai 
Dievas, kuris yra Visagalis ir geras, prižada 
mums dangų, kas drįstų abejoti? O, Jėzau, aš 
trokštu dangaus, ir man išrodo, kad aš jį jau tu- 
riu, nes tu pats, Viešpatie, man jį prižadėjai, ir, 
aš jo tikiuosi iš tavęs! Argi gali tavo gailestin- 
ga Širdis man jo neduoti? Tu. suteikei mums 
ne tiktai tikėjimą, viltį, bet ir gailestingumą. 


Gailestingumas yra draugiškumo ryšys, jungiąs 
Sutvėrėją su kūriniu. Kūrinys kreipiasi į Dievą, 
tobulą ir pilną meilės Būtybę, kurį jis pažįsta 
savo tikėjimu, ir kalba: „Aš myliu Tave, kaip 
savo aukščiausią Gėrį!“ Štai žmogaus viskas — 
mylėti Dievą ir būti Dievo mylimam. Žmogus 
nusidėjęs tapo Dievo priešu, ir nuodėmė atskyrė 
ji nuo susirūstinusio Sutvėrėjo. Nesugebėdamas 
atlyginti Dieviškam teisingumui, negalėjo grą- 
žinti sau Dievo malonės. Atėjo Jėzus, paėmė ant 
savęs mūsų nuodėmes ir pasiryžo išvaduoti žmo- 
niją iš amžinos verguvės. Jis tapo auka, kuri 
kentėjo už mūsų nuodėmes. Štai Išganytojas 
Jėzus' Jo Kūnas sukapotas ir paplukęs krau- 

„juose. — Jisai ima ant savo pečių kryžių, ku- 
"tis buvo priruoštas Jo mirčiai. Puldamas tris 
kartus pakelyje, ateina ant Kalvarijos kalno. 
„Prikryžiavimas, tulžis, sumaišyta su actu, žiau- 
p kančios... 

Merdėdamas Išganytojas šaukia: „Atlikta!.. 
„mano Tėve, baigiau tą darbą, kurį Man pavedei, 
3 Elis yra žmonių išganymas. Aš daviau jiems 
pavyzdį visų dorybių, kuriomis jie turi sekti: 
paklusnumo, darbštumo, pasižeminimo ir kentė- 
jimuosę sutikimo su Dievo valia. Aš išmokiau 
juos Tave pažinti. Aš suteikiau jiems savo Mo- 
tiną globėja: Aš nuploviau jų nuodėmes savo 
Krauju, parodydamas žmonėms savo  karščiau- 
sios meilės žymes... „Tėve, į Tavo rankas aš ati- 
duodu savo dvasią“ (Luk. 23, 46); ir „nulenkęs 
galvą, atidavė dvasią“ (Jon. 19, 30). 

Jėzus numirė. Jo siela atsiskyrė nuo kūno, 
bet Dievystė pasiliko prie abiejų. Toje valando- 
je mes likome išganyti. Kaip žmogus, Jisai tik- 
rai kentėjo, ir teisingumui buvo atlyginta. Die- 
vystė, kuri negalėjo nei kentėti, nei mirti, sutei- 
kė mums gausių malonių. Žmogus tapo Dievo 
sūnumi. Nuo šio laiko jisai galėjo visa širdimi 
mylėti savo dangiškąjį Tėvą. Kas gi nemylėtų 
to gerojo Tėvo, kuris atidavė mums savo vienati- 
nį Sūnų? Kas galėtų atsisakyti pavesti savo šir- 
dį tam Dievo Sūnui, kuris taip mus mylėjo, jog 

pats save mums atidavė? „Aš gi, kuomet bū- 
siu pakeltas aukštyn nuo žemės, visa patrauksiu 
prie savęs“ (Jon. 12, 32). Ir tiesa, Jo mirtis pri- 
traukė prie savęs visas tyras sielas. 

Vieną kartą imperatorius Napoleonas, jau 


gyvendamas š. Elenos saloje, išsireiškė: „Joks 
žmogus, nors garsiausias savo darbais, nėra my- 
limas. atsiskyręs su šiuo pasauliu. Kas šiandie 
myli Cezarį, Aleksandrą? Niekas. Milžinų 
niekas nemyli, tiktai vienas Jėzus | my- 
limas. Vis dėlto aš žanau, kas žmonės per 
vieni. Jėzus Kristus nėra vien žmogus. Štai dėl 
ko, praslinkus aštuoniolikai šimtmečių, Jėzus 
yra mylimas! Mes mylime šventuosius, tai tie- 
sa, bet tiktai dėl to, kad mūsų Išganytojas su- 
teikė jiems tas skaisčias dorybes. Jėzus Kristus 
yra mylimas, nes Jisai yra vis tobulas, geras, 
malonus ir amžinas Dievas“. ž 

Po Jo mirties, kai kūnas ilsėjosi karste, Jo 
siela nužengė į limbą, kuriame Jo laukė Senojo 
Istatymo teisingieji žmonės. Jisai jiems apreiš- 
kė, kad dangus, kuris buvo iki šių laikų uždary- 
tas, jau atdaras, ir jie gali įeiti į amžiną laimę. 
Trečią dieną po mirties Jėzus Kristus savo die- 
viška galybe atsikėlė iš numirėlių. 

Šita tatai yra paslaptis, kurią mums prime- 
na Velykų šventė. Jisai pirmiausia pasirodė 
šventoms moterims, vėliau apaštalams ir ki- 

tiems žmonėms, kurie yra Jo atsikėlimo liudy- 
tojai. Keturiasdešimtoje dienoje po  atsikėlimo 
iš numirėlių Išganytojas akivaizdoje savo apa- 
štalų įžengė į dangų. - Didesnė šių liudytojų da- 
lis išliejo savo kraują, idant patvirtintų Kristaus 
atsikėlimą ir dangun įžengimą. Šventė, prime- 
nanti Kristaus dangun įžengimą, paprastai va- 
dinama Šeštinėmis. 

Išganytojas, įžengęs į dangų, užėmė vietą 
dešinėj savo Tėvo, tai reiškia, jog Jisai yra sa- 
vo Tėvui lygus galybe, didybe ir garbe. Dievo 
Sūnus viešpatauja dangaus aukštybėse ir visuo- 
met užtaria už mus pas savo dangiškąjį Tėvą. 
Paskutinėje dienoje Jis ateis teisti gyvųjų žr mi- 
rusiųjų. 


Mirtis. 

Mirtis yra įžanga į teismą. Mes ne labai 
mėgstame kalbėti apie mirtį, nes ji yra labai ne- 
malonus reiškinys. Šventieji dažnai mąstė apie 
ją, dėl to gyveno tobulai ir darbavosi nenuils- 
dami. 12 

Stabmeldžiai jau suprato, kad mintis apie 
mirti vra labai išganoma. Pilypas, Makedonijos 
karalius, įsakė vienam savo tarnui kas rytą jį 
pasveikinti sekančiais žodžiais: „Viešpatie, at- 
mink, kad kartą tau reikės mirti!“ Atėnų preky- 

vietėje Diogenas pastatė didelę krautuvę ir ant 
durų padėjo sekantį parašą: „Čia parduodama 
išmintis“. Vienas turtingas pilietis pasiuntė sa- 
vo tarną paklausti, kiek išminties galima nusi- 
pirkti už tris gabalus aukso. Diogenas paėmė 
auksą ir parašė šitą išsireiškimą: „Visuose daik- 
tuose kreipk savo atidą į pabaigą“. Šis sakinys 
padarė tokį įspūdį Atėnų turtuoliui, kad jis lie- 
pė jį išrašyti savo kambariuose aukso raidėmis. 

Be jokių išlaidų teužsirašo kiekvienas savo 
širdyje sekantį sakinį: ,,„Atmink savo pabaigą, tai 
niekuomet nenusidėsi“, 

Visi žmonės turi mirti. Toks yra Dievo įsa- 
kymas. Niekam nėra išimties. Kur yra seni 
žmonės, kurie mus jaunystėje globojo? Numirė. 
Kur yra tie, kurie išvedė tuos kelius, kuriais mes 
šiandie vaikščiojame?. Kurie pastatė šiuos na- 
mus, kuriuose mes gyvename? Kurie dirbo tuos 
laukus, kuriuos mes dabar laistome savo prakai- 
tu? Visi mirė... Gal ta lova, kurioje ilsimės, jau 
buvo ne vieno žmogaus patalu?.. Mes netrukus 
mirsime. — Dabar -vaikščiojame, miegame, dir- 
bame, valgome ir esame pasmerkti mirti. Mir- 
tis artinasi greitai. Kur mūsų jaunystės dienos? 
Pražuvo tarsi sapnas. -Š. Jonas savo Apreiškime 
matė mirtį — „Štai palšas arklys; tam, kurs ant 
jo sėdėjo, vardas mirtis“ (Apr. 6, 8). Mirties 
geluonis yra nuodėmė. Vieną naktį imperato- 

"rius Anastazijus regėjo didelę baidyklę, kuri vie- 
“ noje rankoje laikė plunksną, o antroje knygą. 
Baidyklė tarė: „Dėl to, kad tu išsižadėjai tikėji- 
“mo, aš trumpinu tavo gyvenimą keturiolika me- 
tų!“ Po kelių dienų perkūnas nutrenkė impera- 
torių. Daug galima būtų parodyti panašių pa- 
vyzdžių, bet užteks šio vieno, kad pažadintų do- 
rai gyventi. 

Mirsime tiktai vieną kartą. Mirštąs žmo- 
“gus viską palieka. Jo gražumas dingsta, jisai 
nustoja savo galybės, praranda jausmus.  Vi- 
sas jo turtas, kurį pasiima į kapą, tai šešių len- 
tų karstas, tačiau net ir karstą gauti ne visiems 
skirta. Kiek laidojama žmonių visiškai be kar- 
stų. O gi ir pats karstas greitai supus. Atmi- 
nimas apie numirėlį išnyksta kartu su pasku- 
tiniu varpo aidu. Jisai atgal sugrįžta į žemę, iš 
kurios buvo paimtas, ir jo kūnas, kuriuo jis taip 
rūpinasi, pavirsta kirmėlių maistu.  Palaimin- 
tas Arso klebonas štai kaip išsireiškė: „Jeigu kas, 
mylėdamas savo kūną, nori matyti, ką jisai my- 
li, tenucina į kapines, tai pamatys!“ Kartą 
Aleksandras Didysis, sutikęs Diogeną, vaikščio- 
janti tarp numirėlių ir kažko ieškantį, paklausė, 
ką jisai čia darąs. „Ieškau, atsakė Diogenas, 
tamstos tėvo kaušo. Aš jo negaliu atskirti nuo 
kitų žmonių. Jeigu jūs galėtumėte, labai bū- 
čiau dėkingas, kad Man parodytumėte!“ Š. Pran- 

ciškus Borgija buvo pasiųstas iš Toledo į Grena 
dą pažiūrėti karalienės Izabelės, karaliaus Ka- 
roliaus V žmonos, lavono. Kada jisai atvy- 
ko ir atidarė jos karstą, vietoj karalienės kū- 
no, kuri dabino Ispanijos karaliaus rūmus ir 
savo gražumu buvo pagarsėjusi po visą Euro- 
pą, rado biauriausią krūvą puvėsių. Š. Pranciš- 
kus, pamatęs šį reginį, pats sau tarė: „Štai prie 
ko prieina gražus žmogus, štai visų garbių, tur- 
tų ir grožybės pabaiga. Šalin pasauli, jeigu ne- 
gali suteikti nieko kilnesnio už šitą biaurybių 
saują!“ Po to jis įstojo į vienuolyną ir liko šven- 
tuoju. 

Margarieta iš Kortonos jaunystėje prarado 
savo mylimąjį, kuris ją vedė į pikta. Tiktai ma- 
žas šunelis, kuris visuomet paskui jį sekiojo 
sugrįžo pas ją. Šis sutvėrimėlis, staugdamas, 
pradėjo tąsyti moteriškės rūbus. Ji suprato, kad 
šunelis žino taką, kuriuo nuėjo jos mylimasis, 
ir išėjo paskui gyvulėlį.  Atsidūrusi laukuose, 
pamatė šunelį kasant krūvą lapų. Moteriškė pri- 
siartino ir koja išsklaidė lapus. Ir kas per bai- 
senybė! Biaurus jos mylimojo lavonas.  Persi- 
gandusi reginio pradėjo graudžiai verkti, bet 
tiktai atgailos ašaromis. Dievas pasigailėjo pa- 
klydusios avelės ir suteikė jai savo malonę. ,„Ne- 
< išmanėle, ji tarė sau, žiūrėk, ką tu mylėjai 1a- 
biau už Dievą!“ Toje pačioje valandoje ji apsi 

šarvoja atgailos ginklais, stoja prie miesto var- 
tų, kurio gyventojams buvo davusi tiek papik- 
tinimų, ir meldžia kiekvieną praeinantį atleisti. 
Mes sekėme ją paklydimuose, — dabar sekimė 
ir atgailoje. 

Jeigu mirtis tokia baisi nusidėjėliui, tai ji 
turėtų ji sergėti jo darbuose, nes nėra nieko tik- 
resnio už mirties atėjimą. Mes nežinome, dėl 
kokios ligos reiks mirti. Iš viso yra devyni šim- 
tai ligų, kurios visuomet  patarnauja mirčiai. 
Kardas, ugnis. vanduo — mirties įrankiai. Mir- 
tis viešpatauja visuomet ir visur. 

Loto žmona vietoje liko nubausta mirtimi 
už nepaklusnumą. Karalius Baltazaras tame 
pat kamabaryje, kuriame ūžė su svečiais, pamatė 
ranką, rašančią ant sienos mirties ištarmę. Au- 
relijus, Rymo konsulas, mirė kambaryje, besi- 
linksmindamas, bešokdamas.  „Kirtėjas skina 
savo dalgiu ties pat šaknimi su visomis žolėmis“. 
Mirtis nedaro skirtumo tarp amžiaus aukštumo. 
Ji skina visus. Ji mus gali aplankyti, kada mes 
mažiausiai jos laukiame. Iš šimto mirčių še- 
šiasdešimt yra nelaukiamų, staigių.  „Budėkite 
tat, sako Viešpats, nes nežinote nei dienos, nei 
valandos“ (Mat. 25, 13). 

Kas neapverktų tų nelaimingų padėjimo, 
kuriė atidėlioja savo atsivertimą iki mirties va- 
landos. Nelaimingi sutvėrimai, jie užmiršta ši- 

tą priežodį: „Kaip žmogus gyvena, taip miršta!“ 
Kokiu būdu gali sau užsitarnauti laimingą mirtį 
tas, kuris gyvena laisvai? Dievas gali padaryti 
stebuklą. Jisai pasigailėjo nelaimingo piktada- 
rio, prižadėdamas jam dangų. Bet neužmirški- 
me, kad Dievas ne vien gailestingas, Jisai ir tei- 
singas. ' Jeigu Jisai nedovanojo angelams, mūsų 
pirmiems tėvams — būkite tikri, kad nedovanos 
nė mums, jeigu neapverksime savo nuodėmių. 
Vienas Anglijos turtuolis gerai suprato, kad ka- 
talikų tikėjimas yra teisingas, bet, bijodamas, 
kad karalienė Elzbieta neatimtų jo turtų, pasili- 
ko protestantų, tikėdamasis prieš mirdamas su- 
grišiąs į katalikų tikėjimą. Jis laikydavo kata- 
likų kunigą. kad šis artinantis mirčiai suteiktų 
jam Katalikų Bažnyčios sakramentus. Jo drau- 
gai stengėsi jį įtikinti, kad jisai taip elgdamasis 
labai klystąs, bet visi patarimai nuėjo veltui. 
Vieną dieną jisai išsirengė aplankyti įvairių sa- 
vo rūmų. Kelionėje staiga jį užmušė apoplek- 
sija. Tarnai tuoj pašaukė artimiausią katalikų 
kunigą, bet jau buvo per vėlu. Turtuolis mirė 
be jokios atgailos. „Budėkite tat, nes nežinote, 
kurią valandą jūsų Viešpats ateis“ (Mat. 24, 42). 

Teismas. 


Po mirties — teismas, Tai yra katalikų ti- 
kėjimo tiesa.  Netikėliai sako: „Jei kas miršta — 
su juo viskas miršta.“ Jie norėtų, kad taip būtų, 
bet patys dreba savo klaidų. Ir turi priežastį 
drebėti. Šiame pasaulyje niekas nenyksta. Pat- 
sai kūnas, nors supūsta, tačiau neišnyksta. Kaip 
gi gali mūsų siela, tas kilnus Sutvėrėjo veikalas, 
sunykti? Mūsų siela, būdama be jokios medžia- 
g0s gryna dvasia, niekuomet nesunyks, bet gy- 
vens per amžius. 

Pagaliau, jeigu viskas su mirtimi pasibaig- 
tų, kame būlų Dievo Teisingumas? Nes šia- 
me pasaulyje nei dorybė, nei piktadarystė neuž- 
sitarnauja tinkamo atlyginimo. Visa bus atlyginta 
ateinančiame pasauly. Visi žmonės, visos tau- 
tos, ar apsišvietę, ar laukiniai, per amžius tikėjo 
į amžiną gyvenimą. Kiekvienu laiku bei kiek- 
vienoj vietoj žmonių giminė gerbė ir meldėsi už 
numirėlius. Tvirtinti, kad žmogus neturįs sielos, 
reiškia įžeisti visų amžių žmonijos įsitikinimus. 
Paklydėliai, kurie tvirtina priešingai, turi su- 
niekėjusi protą bei širdį. Jei kas pasakytų ver- 
kiančiam savo mirusio sūnaus tėvui ar našlai- 
tei, puošiančiai žolynais savo motinos kapą, kad, 
„kas mirė, viskas su juomi mirė“, apgailėtieji 


“B 


yje bei nusiminime, Tik- 
tai bedievybė atima liūdinčiam paguodą ir viltį. 

Po mirties — teismas. Kada visi verkia ap- 
leidusio šį pasaulį, velionis stoja prieš savo tei- 
sėją, atsiimti užmokesties pagal savo darbus. O, 
kokia laimė būti pagirtam paties dangiško Tei- 
sėjo už kasdieninius darbus, ir kokia baisi ne- 
laimė pasmerkto nusidėjėlio! Vienas Paryžiaus 
universiteto daktaras iš viršaus padoriai gyveno. 


visiškai paskęstų gailest 


Prieš savo mirtį priėmė visus š. Bažnyčios sa- 
kramentus. Būdamas universiteto profesorium, 
buvo labai garsus ir turėjo daug draugų, kurie 
susirinko jam paskutinį kartą patarnauti. Per 
pamaldas, kai kunigai giedojo psalmes, lavonas 
atsistojo karste ir garsiai sušuko: „Aš esu nutei- 
stas!“ Visi žmonės persigandę išbėgiojo, atidė- 
dami laidojimą iki, rytojaus. Antrą dieną at- 
sikartojo tas pats atsitikimas. Palaidojimas li- 
ko atidėtas trečiai dienai. Trečią dieną vėl la- 
vonas pakilo savo karste ir ištarė šiuos baisius 
žodžius: „Aš esu prakeiktas!“ Vienas iš Jo mo- 
kinių bei draugų, vardu Bruno, su savo kitais 
penkiais draugais taip persigando, kad tuoj išsi- 
žadėjo pasaulio ir apsigyveno Dauphine kalnuo- 
se, kur įkūrė kartūzų vienuolyną ir patsai liko 
dideliu šventuoju. Ž 

Bc paprasto, arba pomirtinio teismo, bus 
dar vienas — paskutinis teismas, kuriame visi 

4 pasaulio žmonės stos antrą kartą prieš savo Tei- 
4 sėją — Jėzų Kristų. Ar tasai Teisėjas Dievas, 
; kuris šiandie daugelio apleistas, nepareikalaus toje 
A paskutinėje dienoje savo pamintų teisių? Išgany- 


tojas parodys visiems, kad Jisai kentėjo už visus, 
net piktadarius bei paklydėlius, laukdamas jų at- 
gailos. Jisai atlygins visiems savo ištikimiems tar- 
nams, kurie, panašiai į savo Mokytoją, buvo per- 
sekiojami, nužeminti ir paniekinti. Išganytojas 
vieną dieną parodys piktadarių niekšybes, kurie 
šiandie savo nuodėmėse persekioja ir spaudžia 
Kristaus sekėjus. 

Š. Aulelija, kankinama už katalikų tikėjimo 
išpažinimą, šiais žodžiais atsiliepė į šalią stovintį 
kankintoją Kalpurnijų: „Žiūrėk į mane, tirioni! 
Isidėmėk mane gerai, kad galėtumei pažinti pas- 
kutinėje dienoje prieš Kristaus teismą! Mudu 
abu tenai pasirodysime: aš — atsiimti garbės 
vainiko už savo kančias, tu — amžinos bausmės 
už savo beširdiškus kankinimus“. Jinai nekly- 
do... Pasaulio pabaigoje angelų trimitai surinks 
Juozapato pakalnėje visas žmonių gimines.  Su- 
sirinkusieji išvys Dievo Sūnų visoje Jo garbėje 
bei galybėje. Sėdėdamas ant savo sosto, pasiųs 
angelus atskirti gerųjų nuo piktųjų. "Tuomet 
visų akys atsivers. Tas, kuris tyčiojosi iš tikė- 
jimo ir jo pareigų, kuris žmonių akyse buvo ge- 
ras, pamatys save kairėj. Kai avys bus atskir- 
Mūsų tikėjimas, 5. 

tos nuo ožių, atsiskleis gyvenimo knygos — žmo- 
nių sąžinė. Visi susirinkusieji, žmonės ir an- 
gelai, pamatys kiekvienos sielos padėtį: jie ma- 
tys sunkybę ir niekšybę visų nuodėmių, padary- 
tųjų nuo pradžios lig amžių pabaigos. 

Dovydas norėjo paslėpti savo paleistuvystę. 
Atėjo pranašas Natanas ir tarė: „Tu padarei 
nuodėmę slapta, bet aš šiuos dalykus parodysiu 
viso Izraeliaus akivaizdoje ir saulės šviesoje“. 
Štai ką paskutinėje teismo dienoje Dievas pasa- 
kys piktiemsiems. - Jų aukos, nakties tamsuma 
skųs juos. Akmens, jų pačių namai, nedorybių 
liudytojai, kalbės prieš juos. Kai viskas, net gi- 
liausios paslaptys, bus apreikštos, Jisai duos sa- 
vo ištarmę, tą ištarmę, kuri pasiliks per amžius. 
Su neišpasakyla meile Išganytojas tars teisingie- 
siems: „Ateikite, mano Tėvo palaimintieji, pa- 
veldėkite jums nuo pasaulio įkūrimo  prirengtą 
karalystę“ (Mat. 25, 34). Paskui Jis atsilieps 
į tuos, kurie slovės kairėj. Jeigu Alyvų Darže Ji- 
sai nutrenkė ant žemės atėjusius Jo suimti ka- 
reivius, ištardamas: „Aš esul“ — kas bus pas- 
kutinėje dienoje, kada savo pilname teisingume 
ištars į nusidėjėlius: „Aš esu!“ Aš, jūsų Sutvė- 
rėjas, kuriam niekuomet netarnavote ir kurio 
niekuomet nemylėjote. Eikite šalin nuo manęs, 
prakeiktieji, į amžinąją ugnį, kuri prirengta vel- 
niui ir jo angelams“ (Mat. 25, 41). 

Kur mes būsime toje baisioje  valandoje: 
ar dešinėj, ar.kairėj? Kokia ištarmė mūs lau- 
kia? Ištarmės plunksna dar mūsų rankose! Pa- 
tys parašykime tą svarbų sakinį! Jei darysime 
blogai, būsime pasmerkti, jei darysime gerai, tu- 
rėsime amžiną dangaus laime.  Pasmerkime pa- 
tys save tikru gailesčiu už savo nuodėmes, tuo- 
met Dievas savo teisme mūsų nepasmerks. 


Š. Dvasia ir Katalikų Bažnyčia. 


Š. Dvasia yra trečias Švenė. Trejybės As- 
muo. "Š. Dvasia yra Dievas, kaip Tėvas 17 5ū- 
nus, nuo kurių Ji paeina. Šie trys Asmenys yra 
vienas Dievas. Nors Dievo darbai yra bendri vi- 
siems trims Asmenims, vis dėlto mes priskiria- 
me Tėvui galybę, kaipo pasaulio Sutvėrėjui, Sū- 
nui išmintį, kaip žmonijos Atpirkėjui, iv š. Dva- 
siai meilę, kaip mūsų sielų Pašventėjui. Dievas 
savo išmintimi suderino Atpirkime teisingumą 
su gailestingumu. 

Š. Dvasia, kuri kiekvieną stiprina Sutvirti- 
| nimo sakramentu, nužengė ant apaštalų Sekmi- 
| nių dieną, š. Dvasios atsiuntimo dieną. Pagal 
Išganytojo įsakymą, po Jo įžengimo į dangų 
apaštalai su Švenč. Jėzaus Motina Marija buvo 
susirinkę Paskutinės Vakarienės kambary, pra- 

leisdami laiką maldoje ir laukdami š. Dvasios. 
Ir štai dešimtą dieną ,„Ūmai pasigirdo iš dan- 
gaus ūžimas, lyg kad kilstančio smarkaus vėjo, 
ir pripildė visus namus, kuriuose jie sėdėjo. 
Jiems pasirodė pasidalinę tarsi ugnies liežuviai ir 
ant kiekvieno iš jų nusileido po vieną. Visi jie pa- 
sidarė pilni šventosios Dvasios ir ėmė kalbėti viso- 
kiomis kalbomis, taip kaip š. Dvasia jiems davė 
prabilti. Jeruzalėje buvo apsigyvenusių žydų, 
žmonių dievobaimingų iš visų po dangumi esan- 
čiųjų tautų tarpo. Kilus ūžimui, susiėjo minia 
ir nežinojo, ką manyti, nes kiekvienas girdėjo 
juos kalbančius savo kalba. Visi buvo be galo 
nustebę ir kalbėjosi tarp savęs: Štai, argi ne visi 
šitie, kurie kalba, galiliejiečiai? Tai kaip gi 
kiekvienas mūsų girdime savo gimtąją kalbą? Mes 
partai, mėdai, elamiečiai Mėzopotamijos, Judėjos 
ir Kapadokijos, Ponto ir Azijos, Prigijos ir Pam- 
pilijos, Aigipto ir prie Kyrėnos esančiojo Libijos 
krašto gyventojai, ateiviai romėnai, kaip žydai, taip 
ir naujatikiai, krėtiečiai ir arabai, girdime juos 
mūsų.kalbomis skelbiančius didžius Dievo veika- 
lus“ (Apd. 2, 2—11). Tuo pačiu laiku Petras apsa- 
kė jiems apie prisikėlusį iš numirusių Jėzų. Po pir- 
mojo pamokslo buvo pakrikštyti trys tūkstančiai 
žmonių; po antrojo š. Petro pamokslo atsiver- 
tė prie Kristaus penki tūkstančiai. Ir nuo šio 
laiko matome naujus krikščionis,  parduodan- 

čius savo turtus, gyvenančius bendrai, pralei- 
džiančius laiką maldose, šlovinančius Dievą ir 
duodančius visiems kilniausių krikščionystės pa- 
vyzdžių. Tikinčiųjų skaičius augo kasdien. To- 
kia buvo pradžia tos Bažnyčios, kurią įkūrė Jė- 
zus Kristus ir pašventė š. Dvasia. Š. Bažny- 
čia susideda iš tikinčiųjų, išsisklaidžiusių po vi- 
są pasaulį. Ji yra kilni draugija, kurios galva 
yra Jėzus Kristus ir ant žemės Jo vietininkas š. 
Tėvas, š. Petro įpėdinis. Ji yra panaši į ki- 
tas žmonių draugijas, tik kilnesnė, nes vienin- 
telė draugija, įsteigta paties Jėzaus Kristaus. 
„Man duota visa valdžia danguje ir žemėje“ 
(Mat. 28, 18), tarė Jėzus, įsteigdamas savo Baž- 
nyčią. „Kaip Tėvas mane siuntė, taip ir aš jus 
siunčiu “ (Jon. 20, 21). Tokiu būdu Dievo ga- 
lybė yra pavesta Bažnyčiai, kuri galėtų suteikti 
žmonėms amžiną laimę, nes šiam tikslui Die- 
vas ją įsteigė, 

Žmonių draugijų tikslas yra laikinė žmogaus 
gerovė. O Bažnyčia turi tikslą vesti žmogų į 
amžiną laimę. Bažnyčia praneša visas kitas 
draugijas, kaip siela praneša kūną, kaip dangus 
— žemę. Visose visuomenės aplinkybėse Baž- 
nyčia, kaip aukštesnė už kitas valdžias, turi tu- 
rėti pirmenybę. Krikščionys valdovai ir liaudis 
turi būti Bažnyčiai paklusnūs. 

Pats Įsteigėjas suteikė jai teises mokyti vi- 

sas tautas, Nė vienas žmogus negali atimti jai 
šių Teisių. Ir ji gali mokyti ne tiktai dieviško, 
bet ir visų pasaulinių mokslų, kurie sutinka su 
dieviškų, nes Dievas yra visų mokslų Viešpats. 
Ir, jeigu kiti, išskiriant Bažnyčią, įsteigia mo- 
kyklas, Bažnyčia turi teisę prižiūrėti jų mokslą, 
kad mokiniai neišklystų iš tiesos kelio. Bažny- 
čia yra apsaugota š. Dvasios globa. Mūsų Vieš- 
pats Jėzus Kristus tą dievišką globą prižadėjo 
Bažnyčios galvai, š. Petrui, kai pasakė: „Aš pra- 


šiau už tave, kad tu nenustotum tikėjimo; todėl 
tu kada nors grįžęs stiprink savo brolius“ (Luk. 
22, 32), kada jie svyruoja, — „Tu Petras, ir ant 
tos uolos aš pastatysiu savo Bažnyčią ir praga- 
ro vartai jos nenugalės“ (Mat. 16, 18). Štai 
Katalikų Bažnyčios tiesos! 

Bažnyčia. turi savyje visus tikinčiuosius, ku- 
rie, klausydami š. Tėvo, š. Petro įpėdinio, ku- 
rį mūsų Išganytojas padarė matoma š: Bažny- 
čios galva, ir vyskupų, kurie, susivieniję su š. 
Tėvu bei kitų apaštalų įpėdiniais, tiki į viską, 
ką Dievas apreiškė, ir naudojasi Jėzaus Kristaus 
įstatytais sakramentais, be kurių žmogus negali 
pasiekti antprigimtinį gyvenimą. 

Tie, kurie neklauso Bažnyčios viršininkų, 
yra atskalūnai; kurie netiki į Dievo apreikštas ir 
suteiktas tiesas, yra netikėliai. Tie, kurie ne- 
priiminėja š. Bažnyčios sakramentų, turi vien ka- 

taliko vardą: jie yra iškrypę iš tiesos kelio, nes 
tiktai su pagalba sakramentų žmogus gali įgy- 
ti amžiną gyvenimą ir regėti savo  dangiškąjį 
Sutvėrėją veidas į veidą. Be sakramentų nėra 
išganymo, nebent kas trokšdamas negalėtų jų 
priimti. Pavyzdžiui, jei atskalūnas arba neti- 
kėlis yra geros valios, apšviestas ypatinga Die- 
vo malone, jaučia savo širdyje troškimą Dievą 
pažinti ir meldžia Jį, kad galėtų Jį kuomet re- 
gėti danguje; žadina savo širdyje tikėjimo, Die- 
vo meilės, gailesčio aktus, prisipažindamas blo- 
gai padaręs, rūstindamas tokį gerą Tėvą, ir 
trokšta daryti viską, ko tiktai Dievas reikalau- 
ja. Šitas atskalūnas ar netikėlis bus tikras š. 
Bažnyčios narys, nors jisai neturėtų apie ją ma- 
žiausio supratimo, ir teismo dieną bus ištei- 
sintas. i 
Bet tenelaukia išganymo tas, kuris, žinoda- 
mas, kad š. Bažnyčia yra teisinga, nenori prie 
jos priklausyti!  Neturės išganymo nei tas, ku- 
ris, pažindamas š. Bažnyčią,  neatgailoja už 
savo nuodėmes, kuriomis sunkiai užrūstino ge- 
rąjįi Atpirkėją. Mes žinome, kad Dievas, kuris 
trokšta kiekvieno žmogaus išganymo,  neatsa- 
kys savo malonės nė vienam, Tokiu būdu tvir- 
tai galima sakyti, kad „Be Bažnyčios nėra iš- 


ganymo“. Tik š. Bažnyčioje, priimantiems ar 


bent trokštantiems priimti š. sakramentus, Die- 
vas atleidžia nuodėmes. 

Nuodėmes atleisti galią Dievas suteikė š. 
Bažnyčiai“ šiais žodžiais: „(Kam nuodėmes atlei- 
site, tam jos atleistos, ir kam sulaikysite, jos su- 
laikytos“ (Jon. 20, 23). Pirmgimį nusidėjimą 
sunaikina krikštas, kitus nusidėjimus — atgai- 
los sakramentas. 

Laimingi, kuriė yra š. Bažnyčios nariais. 
Laiminga avija, kuri turi vieną ganytoją, š. 
Tėvą, š. Petro įpėdinį, Jėzaus Kristaus vieti- 
ninką! Jokių atskalų sekėjai negavo iš Jėzaus 
Kristaus pasiuntinystės. Išganytojas suteikė sa- 
vo pasiuntinystę apaštalams ir jų įpėdiniams, 
bet ne kitiems. Tie, kurie nėra pasiųsti Jėzaus 
Kristaus, įgijo savo valdžią ne tiesios keliu ir 
tokiu būdu jie yra, pagal paties Išganytojo žo- 
džius, vagys, nes patys valdžią pasisavino-ap- 
sivogė.  Š. Bažnyčia niekuomet jų nesiuntė ap- 
sakinėti š. Evangelijos, bet pašalino net iš sa- 
vo narių skaičiaus. Kaip jie drįsta skverbtis į 
tą pasiuntinystę? 

Jeigu jie, pašalinti iš š. Bažnyčios,  skel- 
bia, kad turį teisę apsakinėti Kristaus mokslą, 
teįrodo! Jie turi savo teises patvirtinti stebuk- 
lais, kokiais patvirtino Dievo pasiuntiniai. Kaip 
š. Erazmas sako, jie visi susirinkę nesugebėjo 
išgydyti šlubo arklio. Ši mūsų Išganytojo bei 

apaštalų įsteigta š. Bažnyčia per amžius da- 
rė įvairiausių stebuklų bei žmogaus jėgas pra- 
šokstančių darbų. L | 


Stebuklas yra mirtis penkiolikos milijonų 
kankinių, tarp kurių randasi moterų ir net silp- 
nų vaikų, kurie žiauriai kankinami išpažino 
Kristų. Stebuklas yra visuomet persekiojama ir 
visuomet nugalėtoja š. Bažnyčia. Stebuklai yra 
milžiniški šventųjų darbai. Joks šventasis ne- 
bus kanonizuotas, jei jis nebus padaręs bent 
dviejų stebuklų. Jo šventenybė yra taip smar- 
kiai tyrinėjama, kad net kai kurie atskalūnai, 
matydami to tyrinėjimo išmintingumą bei rim- 
tumą, sugrįžo į Katalikų Bažnyčią. Šventieji 
gyveno ir buvo kanonizuojami visuose šimtme- 
čiuose. j 


Stebuklai yra dieviškas antspaudas, kuriuo 
yra paženklinta š. Bažnyčia, kuri gali didžiuo- 
tis savo šventųjų sekėjų gyvenimu. Katalikų 
Bažnyčioje vienuolinis gyvenimas išlaikė visą 
pirmųjų krikščionijos amžių tyrumą bei kilnu- 
mą. Vienuoliai ir šiandien bendrai pasižymi 
aukštomis dorybėmis. Š. Katalikų Bažnyčia 
vienintelė išlaikė skaistybės dorybę, ta dorybę, 
kurią visos alskalos pamynė kojomis.  Prote- 
stantai visose savo atskalėse neįstengė surasti to- 
kių gailestingųjų seserų, kaip katalikų, ir patys 

jų vadai atsiskyrė nuo Katalikų Bažnyčios vien 
dėl to, kad galėtų vesti moteris. 

Katalikų Bažnyčia gali didžiuotis priešų puo- 
lama. Visas pasaulis stoja prieš ją, kai tam- 
siausios atskalos yra nekliudomos. Visi biaurūs 
žmonių palinkimai veda su ja amžiną kovą, nes 
ji yra Tiesa ir Geras, nes yra viso blogo priešas. 
Kartą netikėliai paklausė La Harpe, kokį tikėji- 
mą jis išpažįsta. „Aš esu krikščionis, atsakė už- 
kalbintasis, 0 jūs neišpažįstate jokio“.  Tikėji- 
mas tiems. prieš kuriuos kovoja doros, visokių 
dorybių it gamtos teisių priešai, privalo būti iš- 
likimas draugas. 

Neatsižvelgdama į savo priešus, kurie dega 
neapykanta, š. Bažnyčia, kaip ir jos Įkūrėjas, Jė- 
zus Kristus, žengia pirmyn, dalydama žmonijai 
Dievo malones. Ji, tarsi upė, gaivindama vandeni- 
mi savo krantus, gaivina ir kelia aukštyn civiliza- 


ciją ir savo darbais, pastangomis rūpinasi suma- 
žinti žmonijos vargus bei nelaimes. Klasiką dainių 
Sofoklį jo paties vaikai, norėdami pagrobti tur- 
tus, apskundė, būk jis esąs pasiutęs. Tėvas, no- 
rėdamas save išteisinti, skaitė teisėjams savo pas- 
kutinį veikalą. Teisėjai, apvainikuodami seną 
dainių garbe, nubaudė jo vaikus, kaip jie užsi- 
tarnavo. Š. Bažnyčia,  besigindama nuo savo 
niekšų vaikų arba kitų priešų, parodo š. Evan- 
geliją ir savo darbus. 

Š. Bažnyčios pastangomis vergai įgijo lais- 
vę ir moterys pagarbą. Jos draugijoje vargdie- 
nis randa turtuolyje sau brolį. Visi, kurie ją 
persekioja ir neapkenčia, išvydę tiesos spindulį, 
ras joje gailestingą motiną, kuri atleis jiems kal- 
tės ir atidarys dangaus vartus. Išsižadėti Kata- 
likų Bažnyčios reiškia išsižadėti Dievo įsteigto- 
jo tikėjimo, vienintelės išganymo vilties, išsiža- 
dėti dangaus. Kiekvienas teužsirašo giliai į sa- 
vo širdį šias š. Bažnyčios paslaptis. 

Enrikas IV, Prancūzijos karalius, buvo ver- 
čiamas savo draugų išsižadėti protestantų atska- 
los, kurioje jis buvo išauklėtas. Karalius pa- 
klausė vyskupus, av jis galėsiąs būti išganytas, 
priėmęs katalikų tikėjimą. Vyskupai atsakė, kad 
jisai ne tiktai gali būti išganytas, bet kad be Ka- 
talikų Bažnyčios nėra išganymo. "Tuomet jis 
klausė protestantų kunigužius: ar Katalikų Baž- 
nyčia gali suteikti žmogui išganymą?  Šieji at- 
sakė, kad gali. „Tokiu būdu, tarė karalius, šia- 
me svarbiame dalyke reikia rinktis tikresnį ke- 
lią“. Jisai išsirinko ne tiktai tikresnį kelią, bet 
vienintelį, nes Kristus įsteigė tiktai vieną Baž- 
nyčią, kuri rūpinasi žmonių išganymu. 

„Aš nekenčiu tų žmonių. kurie maino savo 
tikėjimą“, tarė karta vienas protestantas didi- 
kas į kunigaikštį de Stolbert. „Aš irgi neken- 
čiu, atsakė kunigaikštis, ir, jeigų mano tėvukai 

nebūtų tapę protestantais, man nebūtų reikėję 
dabar grįžti į Katalikų tikėjimą“. Protestantas, 
kuris tampa kataliku, nemaino savo tikėjimo, 
tiktai sugrįžta prie to paties, iš kurio jo protė- 
viai išklydo. Protestantai dažnai mėgsta kal- 
bėti, kad nepritinką žmogui mainyti savo tikėji- 
mą. Tačiau palys nesupranta, ar, geriau sa- 
kant, nenori suprasti, kad gyvena klaidoje. Argi 
buvo protestantai prieš 16 šimtmetį? Žinoma, 
ne! Jie patys tai patvirtina. Tokiu būdu jų bo- 
čiai buvo katalikai ir, pagal jų pačių nuomonę, 
jie turi grįžti į katalikų tikėjimą. Jeigu jie tvir- 
tina, kad jų tėvukai yra buvę protestantais ir 
jie turį būti jais, tokiu būdu reikštų, kad stab- 
meldžiai blogai pasielgė, priimdami krikščioniu 
tikėjimą. Vis dėlto  protesantai siunčia savo 
misijonierius apsakinėti savo tikėjimo stabmel- 
džiams. Tokiu būdu jie patys klysta. Panašiai 
elgdamiesi. visi protestantai turi pirmi priimti 
Katalikų tikėjimą. 

Prancūzijos ambasadorius Anglijoje sunkiai 
sirgo. Kai jis pasveiko, tūli Anglijos lordai (ku- 
nigaikščiai) jį klausė, ar jisai nebūtų gailėjęsis, 
kad jį būlų palaidoję tarp protestantų? „Ne, 
atsakė ambasadorius, aš būčiau vien meldęs iš- 
kasti man gilesnę duobę, tuomet aš būčiau tarp 
katalikų“. . Tikėjimas, kuris vakar prasidėjo, ne- 
gali būti Kristaus įsteigtas. Jie tokius tikėji- 

mus-atskalas vadina  „reformacijomis“. Kur 
žmogaus protas?! Kaip galima vadinti tokį nau- 
ją tikėjimą reforma, kuris sunaikina nekaltybę, 
pasninką, blaivybę, kuris atmeta sakramentus — 
moterystės, atgailos, kuris tvirtina, kad nėra jo- 
kios atgailos?! Būtų gal patogiau priklausyti 
prie tokio tikėjimo, kuris neigia pragaro buvi- 
mą, tačiau toks tikėjimas tikrai į pragarą nu- 
ves. 

Vieną kartą pas Arso kleboną atsilankė sve- 
čias protestantas. Atsisveikindamas, klebonas 
svečiui padavė agnosėlį. „Tamsta, tarė svečias, 
nežinote. kad aš esu protestantas. Vis dėlto tu- 
riu viltį vieną dieną pamatyti kleboną danguje“. 
— „Kad mudu galėtuva susitikti danguje, atsa- 
kė klebonas, privalova pirma susivienyti ant že- 
mės. Kur medis griūva, ten supūva!“. „Aš tu- 
riu tikėjimą, atkirto protestantas, juk Kristus pa- 
sakė: — Kas tiki į Mane, turi savyje amžiną 
gyvenimą“. — „Kristus daug daiktų pasakė: Tas, 
kuris neklauso Bažnyčios, tebūna tau, kaip pa- 
gonis ir muitininkas... Bus viena avidė ir vie- 
nas Ganytojas... Mano drauge! nėra dviejų ke- 
lių, kuriais galėtume eiti prie Dievo. Tėra vie- 
nas kelias, kurį mums nurodė pats Išganytojas!“ 
Šie keli palaiminto klebono išsireiškimai pada- 
rė tokį įsūpdį atskalūnui, kad jis netrukus pri- 
ėmė katalikų tikėjimą. 

Mūsų pareigos Katalikų Bažnyčioje. 


Kaip kiekvienoje draugijoje, taip ir Katali- 
kų Bažnyčioje yra vadai, kurie valdo, ir nariai, 
kurie klauso. Š. Bažnyčios vadai yra š. Tė- 
vas ir vyskupai. Jos nariai yra tikintieji. Šie 
turi savo vadus mylėti, gerbti ir jų klausyti. 
Kiek yra sielų, kurios nepažįsta š. Bažnyčios ir 
kurios dėl šios priežasties neįeis į dangaus Ka- 
ralystę! 

Dievas suteikė mums malonę būti katalikais. 
Koks nedėkingumas nemylėti š. Bažnyčios, ku- 
ri mums nurodo kelią į rojų ir kuri suteikia tiek 
daug įvairių malonių! 

Mums gimus, š. Bažnyčia padarė mus Die- 
vo vaikais. Ji mus moko Dieviško mokslo. Ji 
mus prikelia iš mūsų nuodėmių. Ji mums su- 
teikia stiprybės mūsų varguose bei sopuliuose, 
ypač paskutinėje mūsų gyvenimo valandoje. Ar- 
gi mes neprivalome Ją mylėti? Bourgogne par- 
lamento prezidentas Fremiot dažnai pasiklup- 
dydavo savo vaikus ir taip karštai juos moky- 
davo katalikų tikėjimo, kad vaikučiai net verk- 
davo. Jo duktė, Joana de Chantal, kuri įkūrė Vi- 
zitiečių vienuoliją, būdama šešiolikos metų, 
graudžiai verkdavo, žiūrėdama į katalikiškas 
protestantų sugriautas bažnyčias. Kuomet tėvai 
įkvėps savo vaikams tokią š. Bažnyčios meilę? 

Darbuokimės didesnei  $. Bažnyčios „garbei 
ir jos išaukštinimui. Kai ją priešai užgauna, te- 
pakyla kiekvienas krikščionis jos ginti. Š. Ko- 
tryna iš Sienos buvo vieno neturtingo teplioriaus 
duktė. Ji visą savo gyvenimą praleido, pasives- 
dama Bažnyčios gerovei. Su šiuo tikslu Ko- 
tryna nesibijojo prieiti nei prie Europos kara- 
lių, nei prie vyskupų, nei prie šv. Tėvo. Ji įti- 
kino šv. Tėvą imesti Avignoną ir grįžti į Rymą. 

Jei mes nesugebame tiek padaryti, kiek ji 
yra padariusi, — mes galime bent melstis. „Te- 
ateinie tavo karalystė, Viešpatie!“. Mes galime 
prisidėti prie bažnyčių pagražinimo,  žolynais 
puošdami jos altorius. Magdalena išliejo ant 
Viešpalies kojų brangių aliejų, ir už tą savo dar- 
bą yra visų šlovinama. Mes galime savo šven- 
tu gyvenimu duoti pavyzdį kitiems. Turtinges- 
ni gali šelpti Bažnyčią, pavargėlius, prisidėti prie 
š. Petro skatiko. Š. Bažnyčios garbė bei pasi- 
didžiavimas tai jos vaikų doras, šventas gyveni- 
mas. Katalikų blogas gyvenimas teršia š. Baž- 
-nyčios vardą. 

Ne vien mylėli, mes turime ir gerbti jos va- 
dus. Jie yra Dievo pasiuntiniai, Jo tarnai. Išga- 
nytojo vietininkas ant žemės turi teisę būti mū- 
sų gerbiamas. Nors atsirastų tarp kunigų ir 
koks blogas asmuo, mes neturime jo niekinti ar 
Ji išjuokti, bet melstis, kad Dievas jo pasigailė- 


= gp: 


tų ir apšviestų jo protą. Kai Tours'o vyskupas 
š. Martynas atsilankė pas imperatorių Maksmi- 
ną, jo moteris, rodydama didelę pagarbą, pati 
tarnavo jam prie stalo. Po valgio Jikusius nuo 
jo duonos trupinėlius, ji surinko, tarsi brangiau- 
sias liekanas. Niekuomet neprisidėkim prie tų, 
kurie niekina $. Bažnyčios tarnus. „Jeigu koks 
kunigas prasižengtų, išsirciškė kartą imperato- 
rius Konstantinas, aš jį pridengčiau savo švarku, 
kad paslėpčiau jo kaltę nuo kiekvienos akies!“ 
Airijos išvaduotojas Danielius O“Connell niekuo- 
met neatvykdavo į parlamentą be kunigo. Vie- 
šuose pokyliuose jis visuomet pavesdavo kunigui 

„ garbės vietą, net ir protestantų draugijoje, ir nie- 
kuomet nesisėsdavo, ligi kunigas palaimindavo 
valgius. 

Be pagarbos, mes privalome reikšti ir pa- 
klusnumą. „Nes nėra valdžios, kaip tik iš Die- 
vo, pasakė š. Povilas. Taigi, kas priešinasi val- 
džiai, tas priešinasi Dievo sutvarkymui“ (Rom. 
13, 1—2) ir užsitraukia ant savęs Dievo rūsty- 
bę. Niekas neturi tokios valdžios, kokią Dievas 
yra suteikęs š. Bažnyčiai. „Kaip Tėvas mane 
siuntė, taip ir aš jus siunčiu“ (Jon. 20, 21), pa- 
sakė mūsų Išganytojas. ,,Kas jūsų klauso, tas 
manęs klauso, kas jus niekina, mane niekina“ 
(Luk. 10, 16). „Jei jis r.epaklausytų Bažnyčios, 
tebūna jis tau, kaip pagonis ir muitininkas“ 

(Mat. 18, 17). Ką ši galybė paliečia? Visas 
krikščioniškas tautas, „Karalystė, kuri tau ne- 
tarnaus, pasakė Viešpats, pražus“ (Iza. 60, 12). 
Nespėjo Afrika užmiršti $, Bažnyčios, kaip pa- 
virto laukinių tautų šalimi, 

: Kai Napoleonas I paskelbė kovą Bažnyčiai, 
jis buvo ekskomunikuotas, Perpykęs imperato- 
rius sušuko: „Gal š. Tėvas mano, kad dėl pa- 
smerkimo ginklai iškris iš mano kareivių ran- 
kų?“ Po kiek laiko Napoleonas su savo armija, 
šešiais šimtais tūkstančių kareivių, išsiruošė į 
Maskvą. Rusai su savo kareivija traukėsi atgal. 
Jis nieko negalėjo užklupti. Jo kareiviai, pri- 
slėgti šalčio ir bado, paleido ginklus iš rankų 
ir patys žlugo Rusijos snieguose, Vargu dvide- 
šimt tūkstančių kareivių besugrįžo į savo tėvynę. 

Š. Bažnyčios valdžia siekia kiekvieną pa- 
krikštytą sielą, tai yra, apie tris šimtus milijonų 
katalikų ir keletą šimtų milijonų atskalūnų bei 
paklydėlių. Vargas tam, kuris išsižadėtų leng- 
vučio Kristaus jungo! 

Šis paklusnumas verčia priimti š. Bažny- 
čios mokslą, kuris yra paties Jėzaus Kristaus 
mokslas. Š. Bažnyčia, globojama Išganytojo 
galybės, negali nieko pridėti nei atimti, ką Jai 
suteikė Jėzus Kristus. Š. Bažnyčios mokslą mes 
išmokstame iš katekizmo, kurį turime skaityti, 

jei galima, kasdien. Šito tatai moko mus kle- 
bonai, visi kunigai, vyskupai ir pats š. Tėvas. 
Šie dalykai mus: lengvai įtikina, kad š. Bažny- 
čia mus moko tiesos. Viena mums pasilieka: vi- 
sa siela bei širdimi atsiduoti tam šventam moks- 
lui. 7 
Šis paklusnumas, antroje vietoje, verčia mus 
pildyti š. Bažnyčios įsakymus. Paprastos drau- 
2 gijos turi savo teises, kurių nesuprantamas vie- 
tas aiškina draugijos valdyba. Panašiai š. Baž- 
nyčia sprendžia ir aiškina savo teises. Mes tu- 
rime atminti, kad su š. Bažnyčia yra jos Įkū- 
rėjas „per visas dienas iki pasaulio pabaigai“. 
(Mat. 28, 20). Tokiu būdu ji savo sprendimuose 
niekuomet neklysta. Š. Bažnyčia, tarsi mieliausia 
motina, rūpinasi savo vaikais ir reikalauja iš jų 
vien tas pareigas vykdyti, kurias įsakė vykdyti 
pats Jėzus Kristus. Ištikimai vykdydami š. Baž- 
nyčios pareigas, ruošiame sau kelią į amžiną 
dangaus laimę. Vargas tam, kuris nustoja pil- 
dyti š. Bažnyčios pareigas, nes jisai nustoja būti 
krikščionis! 

Šventųjų bendravimas. 


Š. Bažnyčia dalinasi į tris dalis: kariau- 
janti, kenčianti ir besilinksminanti, Kariaujan- 
čioji Bažnyčia yra ant žemės; ji kovoja su iš- 
ganymo priešais.  Kenčiančioji Bažnyčia yra 
skaistykloje ir besilinksminančioji — danguje. 
Šios trys dalys yra tarsi trys Dievo Bažnyčios 
mūrų akmens, sulipinti meilės ryšiu. Ši tiesa 
yra mūsų paguoda ant žemės, Šventieji yra mū- 
sų broliai. Mes turime gerbti tą garbę, kurią 
jiems Dievas suteikė, džiaugtis jų laime ir nau- 
dotis tomis Dievo malonėmis, kurias galime įgy- 
ti per jų užtarimą. Tai yra tikėjimo tiesa. Koks 
yra suraminimas, atsiminus, kad mes danguje 
turime dar giminių, kurie užtaria už mus savo 
maldomis ir su kuriais vieną dieną patys pasi- 
matysime! Beveik kiekvienoje katalikiškoje šei- 
moje yra šventųjų. Kūdikiai, numirę po krikš- | 
to, stačiai eina į dangų. Jei mūsų tėvai kenčia 
skaistykloje, mes galime jų kančias sumažinti 
savo maldomis ir gerais darbais. Yra galimas 
daiktas, kad jie savo maldomis gali išmelsti 
mums Dievo malonių. Katalikiškas mokslas, to- 
kiu būdu, kilniausiai sutinka su žmogaus širdies 
jausmais, 

Š. Bažnyčios gerybės yra bendra visų jos 
vaikų nuosavybė, nes visi vienijasi Kristuje, pri- 

imdami š. Krikštą arba švenč. Jo Kūną bei 
Kraują. - Kiekvienas tikintysis gali naudotis vi- 
sais Sakramentais, kuriuos Išganytojas įsteigė 
žmonėms išganyti. 

Dar yra kita šventųjų bendravimo rūšis — 
naudojimasis gerais darbais visų tikinčiųjų, ku. 
rie yra š. Bažnyčioje. Kaip vienas žmogaus kū- 
no narys naudojasi kitų narių sveikata bei pa- 
galba, laip kiekvienas tikintysis, kuris yra Die- 
vo malonėje, naudojasi visais gyvųjų bei miru- 
siųjų gerais darbais. Tie tikintieji, kurių sąži- 
nė suteršta mirtinais nusidėjimais, ne visai daly- 
vauja Dievo malonėje. Tikinčiųjų maldos pa- 
gelbsti jiems pakilti iš savo nuodėmių. Visi tikin- 
tieji, nors ir mirtinoje nuodėmėje, naudojasi ma- 
lonėmis, kurių netikėliai ar atskalūnai negauna: 
Kilniai sutvarkytoje šeimynoje vienas šeimos na- 
rys gelbsti kitą. 

Kaip malonu atminti, kad mūsų nepasise- 
kimuose mus gelbsti visos tikinčiųjų sielos šia- 
me pasaulyje! Kiek drąsos įgauna kareivis, ma- 
tydamas save tarp narsių. jaunų vyrų, kurie su- 
teiks viens kitam pagalbos kovai laimėti. Kaip 
karštai turime melstis, atmindami, kad mus gelb- 
sti pati š. Bažnyčia!  Tryliktame šimtmetyje 
gyveno vyskupas kankinys, š. Frukuozas, ku- 
ri už krikščionių tikėjimo išpažinimą stabmel- 
džiai nuteisė mirti. Kankinimo valandą priėjo 

prie jo vienas krikščionis ir, paspaudęs ranką, 
paklausė: „Ar atsiminsi mane pas Dievą?“ — 
„Tai mano pareiga, atsakė kankinys, atsiminti 
visą Katalikų Bažnyčią, kuri tiesiasi nuo rytų li- 
gi vakarų!“  Nuėję į dangų, rasime savo tėvus, 
gimines ir pažįstamus, kurie maloniai lauks mūs 
ateinančių. Paskutinę teismo dieną visų žmo- 
nių kūnai prisikels į gyvenim4. Mirtis yra ka- 
lėjimo padėtis, kuri ne ilgai tetruks. Žmogaus 
siela, mirties valandą atsiskyrusi, vėl susivienys 
su kūnu. Dievo galybė taip surėdys, kad mūsų 
kūnas, susivienijęs su siela, gyvens per amžius. 


Kūno iš numirusių atsikėlimas. 


Ar ne lengviau atnaujinti žmogaus .gyvybę, 
negu ją suteikti? Kas gali apriboti Dievo ga- 
lybę? Argi ji turi ribas? Kokiu būdų numirė- 
liai atsikels?  Š. Povilas pats užduoda šiuos 
klausimus, į kuriuos pats ir atsako: „„Neišma- 
nėli! ką tu sėji, neatgyja, jei pirma neapmiršta. 
Ir ką tu sėji, sėji ne būsimąjį kūną, bet vien tik 
grūdą, pavyzdžiui, kvietį, ar kokį kitą. Bet Dic- 
vas duoda jam kūną, kaip jis nori“ (I Korint. 15, 
36— 38). Š. apaštalas, norėdamas pažymėti, 
kad teisingųjų kūnai nebus panašūs į pasmerk- 
tųjų, štai ką sako: „Visi, tiesa, kelsimės, bet ne 

visi būsime permainyti“ (ten pat, 51). Tiktai 
tikintieji įgis garbingo kūno ypatybes: ryškumą, 
vikrumą, laisvumą nuo kentėjimų ir švelnumą. 
Tikintieji, pagal tai, ką bus užsitarnavę, skirsis 
į daugelį skyrių, kaip žvaigždės skiriasi nuo vie- 
na kitos savo skaistumu. Laimingi, kurie ma- 
rina savo kūną aštri atgaila! 

Kada Reimsė buvo suruoštas su didžiausio- 
mis iškilmėmis karaliaus Karoliaus VII vainika- 
vimas, Joana d'Ark stojo svečių eilėse, laikyda- 
ma vėliavą, kurią ji nešiojo kovų laukuose. Kai 
kurie asmenys norėjo tą vėliavą išmesti, nes ji 
buvo suplėšyta ir labai purvina. Joana atsakė: 
„Palikite ją man! Kovų laukuose ji yra su mu- 
mis, tegu dabar drauge linksminasi!“ Šis kūnas, 
kuris kentėjo, kariaudamas už dangų, turės tei- 
sės linksmintis sielos laimėje. 

Kai netikęs karalius Antiochas vertė septy- 
nis Makabiejų brolius ir jų motiną valgyti Die- 
vo įsakymais uždraustą mėsą, jie atsakė: „Mes 
pasirengę verčiau mirti, negu peržengti Dievo 
isakymus!“ Tuomet budeliai paėmė vyriausiąjį. 
numovė jam nuo galvos odą, nukirto rankas ir 
kojas. Bet, kada nieko negelbėjo, budeliai kan- 
kinį sudegino. 

Antras iškentėjo panašias kančias irgi su 
neišpasakytu rimtumu. Merdėdamas jis tarė bu- 
deliui: „Tu, didžiausias piktadari, atimi mums 

gyvybę, bet pasaulio Karalius prikels tuos, ku- 
rie miršta už Jo įsakymus, į amžiną gyvenimą“. 

Trečias brolis, prieš duodamas nupiauti sa- 
vo liežuvį, ištiesė rankas ir tarė: „Man jas su- 
teikė Dangus, bet dėl Dievo aš jų dabar neap- 
kenčiu, nes turiu viltį, kad Jisai man jas vėl 
sugrąžins“. Karalius Antiochas ir kiti su juo 
buvusieji negalėjo atsistebėti tokiu jų tvirtumu. 
Kiti keturi broliai su savo motina baigė ši gvy- 
venimą panašiomis kančiomis. Tesunaikina at- 
sikėlimo viltis, jei bent ne mūsų gyvybę, tai nors 
mūsų blogus palinkimus! 


Dangus. 


Dangus yra vieta, kurioje Dievas suteikia 
gausų užmokestį tiems, kurię miršta Jo malo- 
nėje, arba kurie neturi nieko kentėti skaistyk- 
loje. Danguje nėra nei skausmų, nei vargų. Kiek- 
vienas išrinktasis tenai atsilsi nuo sunkių gyve- 
nimo darbų. Saulė daugiau nekaitins degan- 
čiais spinduliais jų veidų. Jie nejaus nei troš- 
kimo, nei bado, nei ligos, nei mirties. Nebus jo- 
kių atsiskyrimų, jokių sopulių. Viešpats nušluo- 
stys nuo jų akių ašaras. Nereiks jiems stoti į 
kovą su savo priešais, blogais palinkimais. Ne- 
reiks drebėti, kad neprarastų savo sielos, kad 

neužmirštų savo gerojo Dievo ir nebūtų nuo Jo 
atskirti. + | 

Kurie bijosi kančių, tesistengia ieškoti Die- 
vo karalystės, nes tiktai.tenai mes būsime laisvi 
nuo kančių. Tesilinksmina ta kilnia viltimi tos 
sielos, kurios kantriai kenčia šio pasaulio var- 
gus. Visuomet po dejavimų bei ašarų Dievas su- 
teikia linksmybės. Danguje minėsime savo ken- 
tėjimus, kaip keleivis, pasiekęs prieplauką, mi- 
ni kelionės audras ar kareivis kovas. 

Danguje žmogaus siela po atsikėlimo ir kū- 
nas, kai susivienys su siela, įgis visa gera. Žmo- 
gaus sielos linksmybė yra 'pažinti Tiesą, mylėti 

„Gera ir įgyti šiuodu turtu nuosavybėn.  Svar- 
biausia malonė, kurią Dievas suteikia savo iš- 
'Tinktiesiems ir kuri praneša žmogaus suprati- 
mą, yra matyti tą gerąjį Dievą veidas į veidą. 
Šiame pasaulyje mes matome Dievo stebuklus 
ore, ant žemės ir vandenyje. Šiais daiktais įsi- 
gyjame mažą pažinimą visagalio Sutvėrėjo galy- 
bės, didybės ir išminties, bet Jo paties, nei Jo 
Būtybės "mes nematome. Danguje matysime, 
anot š. Povilo, Jį veidas į veidą. Mes suprasi- 
me Jo dieviškas ypatybes, Jo šventumą, geru- 
“mą, kilnumą ir teisingumą. Mes suprasime Š. 
Trejybės paslaptį bei Dievo prigimtį. Mes su- 
prasime kilnumą tų paslapčių, kurias mums ap- 
reiškė tikėjimas, ir kurių mes dabar nesupran- 


tame. Dievo Apvaizdos elgesys, kuris, ne kar- 
tą dabar mus stebina, bus mums apreikštas vi- 
soje savo pilnumoje. Tuomet mes suprasime, 
kad kiekvienąs mūsų gyvenimo atsitikimas bu- 
vo taikintas didesnėi Dievo garbei bei mūsų pa- 
čių sielos gerovei. Š. Fulgencijus, matydamas 
senovės Romos imperatoriui pasitikti ruošiamas 
iškilmes, sušuko: „Jeigu šios iškilmės tokios kil- 
nios, tai kokios turės būti danguje pas Dievą!“ 
O, Viešpatie, parodyk savo veidą — ir mes gy- 
vensime! 

Čia ant žemės Dievo pažinimas yra neto- 
bulas, ir mes Jį mylime netobulai. Danguje, Die- 
vo apšviesti, Jį mylėsime tobula meile.  Dau- 
giau tikėjimo nebus. Mes viską matysime savo 
akimis. Nebus vilties, mes jau būsime viską 
įgiję. Mūsų širdis dengs tyra, pilna ramumo 
meilė, kuri truks per amžius. 

Valia visiškai atsiduos Dievui ir Dievas duos 
save pažinti žmogui. Ir šiame Dievo bei Jo kū- 
rinių susivienijime koks bus atilsis, linksmybė ir 
džiaugsmas! Paveldėdami Dievą, įgyjame viską. 
Ko trūksta tam, kuris turi visa Gera? Matydami, 
mylėdami ir paveldėdami Dievą, mes liksime 
i Ji panašūs — galingi, laimingi, amžini, nepa- 
liečiami nei nuodėmės, nei kentėjimų, nei mir- 
ties. Tesilaiko šios žemės tas, kuris nenori gau- 
ti Dievo amžinai. Bet tyrai ir kilniai sielai ką 

reiškia visi šio pasaulio turtai bei linksmybės, 
palyginant su dangiška laime! 


Kūnas po savo atsikėlimo irgi atras dan- 
guje savo užmokestį. Neminint jau apie garbin- 
go kūno ypatybes, apie kurias buvo aukščiau 
minėta, kiekvienas mūsų jausmas gaus sau am- 
žino pasigėrėjimo, Mūsų akys džiaugsis Rojaus 
grožybėmis. Nejaugi Dievas, kuris taip kilniai 
surėdė šį pasaulį, kuriame gyvena teisingieji ir 
nusidėjėliai, nesutvertų tos amžinos garbės tūk- 
stančius kartų kilnesnės? Kokia šviesa gali su- 
silyginti su atsikėlusiu Dievo Sūnumi, kurio spin- 
dėjimas, tarsi saulė, tvaska naujame rojuje! Ko- 
kia garbė gali būti sulyginta su ta, kuri apsu- 
po nekaltą Mariją, kurią šventa Dvasia jau ant 
žemės pripažino skaisčiausia? Šalia mūsų Iš- 
ganytojo ir Jo Motinos chorai angelų, minios 
apaštalų, kankinių, išpažintojų, mergelių. Jie 
visi garbina Aukščiausiąjį. Koks kilnus, žavė- 
tinas reginys! 

Karalius, kuris buvo išrinktos Dievo tau- 
tos priešas, pasiuntė pranašą Balaamą ant kal- 
no, kad jis, žiūrėdamas į žydų stovyklą, keik- 
tų. Pranašas, pamatęs gražiausią reginį — žy- 
dus, apsupusius Arka, — sušuko: „Koks kilnus 
tavo šventnamis, Jokūbai, ir tavo šėtros, Izraė- 
liau!“ Su kokiu širdies karštumu mes sušuk- 

sime, pamatę tikrąjį Dievo šventumą bei išrink- 
tųjų minias! 

Mūsų ausys bus sužavėtos šventųjų bei an- 
gelų giesmėmis. Danguje, kurio. žemiškas rojus 
buvo vien paveikslas, visi kvėpuos maloniausių 
žolynų  dvelkimu. Liežuvis ras pasitenkinimo, 
šlovindamas Viešpatį, pritariant šventųjų gies- 
mėms. Tobula meilė, kurią kiekvienas jaus sa- 
vo sieloje, suteiks visiems neapribotą laimę. Ar- 
gi motina ne linksmesnė, matydama savo vai- 
kus linksmus-laimingus? Mes ten sutiksime tuos, 
kurių dabar verkiame. "Tėvai sutiks savo vai- 
kus, našlaičiai savo tėvus. Dangus yra amži- 
nos ramybės vieta. 

Krikščionių persekiojimo laikais, viešpataujant 
Morkui Aurelijui, apie 160 metus buvo įmestas į 
kalėjimą  Valerijanas, š. Cecilijos vyras, ir jo 
brolis Tiburcijus.  Karininkas Maksiminas, ku- 
riam buvo pavesta nužudyti  pasmerktuosius, 
atidaręs kalėjimo duris, išvydo stebėtiną reginį. 
Abudu kaliniu klūpojo su pakeltomis akimis į 
dangų, tylėdami didžiausiame ramume. Jųdvie- 
jų jaunystė, aukšta kilmė, nekaltumas ir ramu- 
mas taip palietė kareivio širdį, kad jis pradėjo 
verkti. „Ko tu verki?“ paklausė jį kaliniai. „Aš 
verkiu, kad judu tokiu jaunu, turtingu ir iš to- 
kios aukštos giminės turite mirti“, atsakė už- 
kalbintasis. „„Neužsivilk, Maksiminai, mudu esa- 

va krikščioniu.  Palikdami šį pasaulį, krikščio- 
nys įgyja kilą, — kuriame mirties nėra“. — „O, 
kad jūsų žodžiai būtų teisingi!“ — „Jeigu pri- 
žadi likti krikščioniu, pats pamatysi tą tiesą mū- 
sų mirties valandoje!“  Maksiminas prižadėjo. 
Kada kankiniu buvo nukirstu, Maksiminas pa- 
matė jųdviejų apšviestas amžina garbe sielas, 
kurias angelai nešė i dangų. Maksiminas tuoj 
prisipažino esąs krikščionis ir netrukus mirė 
kankinio mirtimi. 

Turime trokšti dangaus ir vengti kiekvieno 
nusikaltimo, kuris galėtų mums čia pakenkti. 
Turime savo pastangomis, darbu įgyti dangų. 
Turime melstis, dažnai eiti prie šv. sakramentų, 
laikytis Dievo bei š. Bažnyčios įsakymų ir da- 
ryti gerus darbus. Kuris nori įgyti dangų — įgis. 
Dangui įgyti nereikia nei sveikatos, nei moks- 
lo, nei turtų. Gera valia ir Dievo malonė yra 
dangaus raktai. Kas nesigailėtų tų, kurie dėl 
niekniekių apleidžia dangaus karalystę! Make- 
donijos karalius Lyzimakus, baisiai ištroškęs, 
išdavė save ir visą savo kariuomenę priešams, 
kad gautų stiklą šalto vandens. Vandenį išgė- 
ręs, pažvelgė į tuščią stiklą ir tarė: „Už. menką 
užsiganėdinimą aš praradau viešpatystę!“ Ir tą 
pati tuščią stiklą jis pripildė savo ašarų. Ir 
jūs kartą apsiverksite karčiomis ašaromis, kad 
dėl menkų smagumų praradote dangų. 

Sekime pavyzdžiu Anglijos kanclerio Tomo 
Moro. Jisai, nenorėdamas išsižadėti katalikų ti- 
kėjimo, "liko įmestas į kalėjimą ir pasmerktas 
mirti. Kalėjime jį atlankė jo žmona. „Kodėl, 
tarė ji, tu negali ištarti kelių žodžių, ir apsau- 


gotum savo gyvybę?“ 224 „Kaip tu manai, pa- 
klausė vyras, kiek metų dar aš galėčiau gyven- 
ti?“ — „Pagal tavo sveikatą — mažiausia dvi- 


dešimt!“ — „Koks neišmintingas patarimas! Dėl 
dvidešimt metų prarasti amžinybę! Niekuomet!“ 
Ir jis linksmai mirė už savo tikėjimą. Verčiau 
praraskime viską, kad tik pelnytume dangų. 


Skaistykla. 


Žmonės, kurie miršta kasdieniniuose nusi- 
dėjimuose, negali įeiti į dangaus karalystę ir 
taipogi nėra pasmerkti į amžiną prapultį.  "To- 
kių žmonių sielos eina į skaistyklą, kurioje tu- 
ri atsilyginti Dievo teisingumui už savo nuo- 
dėmes. Skaistyklos esimą mums apreiškė patsai 
Dievas. » Judas Makabiejus, baigęs su priešais 
karą, kuriame buvo žuvusi pusė jo kariuome- 
nės, surinko dvylika tūkstančių sidabrinių ir 
nusiuntė į Jeruzalę, kad būtų atliktos maldos ir 
aukos už mirusiųjų vėles. 


Mūsų  išganytojas š. Evangelijoje sako, 

kad kai kurios nuodėmės nėra atleidžiamos nei 
šiame, nei aname pasaulyje. Tat reiškia, kad 
tūlos nuodėmės bus atleistos ateinančiame pa- 
sauly. Ir šis nuodėmių atleidimas negali būti 
įvykdytas nei danguje, nei pragare. Jos atlei- 
džiamos  skaistykloje. Š. Bažnyčios daktarai 
mus taipogi moko šios tiesos. „Aš žinau, sako 
š. Gregorijus, kad yra nuodėmės, kurios turės 
būti išpirktos skaistyklos liepsnomis“. 

Antrame šimtmetyje šių tiesų mokė Tertu- 
lijonas; trečiame š. Kiprijonas. Vėliau š. Am- 
broziejus, š. Augustinas, š. Jonas Krizostomas. 
Žodžiu, visi Bažnyčios tėvai. Mūsų „ malda- 
knygėse visuomet yra maldų už mirusius. Tas 
maldas kalba ne vien tiktai katalikai, bet ir atska- 
lūnai. Straffordo kunigaikštienė kartą kalbėjo 
su Amiens'o vyskupų de la Mothe, kuris įro- 
dinėjo jai protestantų atskalos klaidas. Ji bū- 
tų sutikusi priimti katalikų tikėjimą, bet abe- 
jojo dėl š. Mišių aukos bei skaistyklos. Vys- 
kupas de la Mothe jai,tarė: „Tamsta, jūs pasi- 
pažistate su Londono protestantų vyskupu. Jei- 
gu jisai gali man įrodyti, kad š. Augustinas 
nelaikė šv. Mišių už mirusius, ypač už savo mo- 
tinos vėlę, galite jam pasakyti, kad prižadu tap- 
ti protestantu“.. | Kunigaikštienė tuoj parašė 
laišką į Londoną, bet protestantų vyskupas ne- 
sutiko duoti atsakymo. Tuomet kunigaikštie- 

nė pamatė savo klaidas ir priėmė katalikų ti- 
kėjimą. 

Protas šią tiesą patvirtina. Dievas negali 
mūs pasmerkti nei visiškai atpalaiduoti nuo 
kasdieninių nusidėjimų.  Stabmeldžiai, kaip jų 
poetai tvirtina, patys tikėjo į tam tikrą kančių 
vietą, kurioje kentėdamos vėlės ruošiasi į am- 
žiną laimę. Net ir dabar laukinių tautų yra 
ruošiamos pamaldos už mirusiųjų vėles. Žmo- 
gaus protas ir tautų tikėjimas sutinka su š. 
Bažnyčios mokslu, kuris yra gyvas Dievo žo- 
dis ir aiškiai mums parodo, kad skaistykla yra. 

Mes turime gelbėti tas vėles, kurios kenčia 
skaistykloje. Dievas myli tas sielas, kurios ka- 
da nors šlovins Jį danguje. Meilė uždeda ant 
mūsų pareigą gelbėti artimą. Ši pareiga yra 
gyvesnė, kai mūsų artimas  nelaimingesnis ir 
mūsų patarnavimas turi didesnės vertės. Varg- 
šės sielos skaistykloje yra mūsų artimai. Jų ken- 
tėjimai kuo skaudžiausi. Jos atskirtos nuo Die- 
vo ir paskandintos liepsnose. Visa jų viltis — 
dangiškoji laimė. Ir tos sielos yra greičiausiai 
mūsų artimųjų, giminių. Kaip mes galime jas 
užmiršti? Jeigu mes jas užmirštume, taptume 
patys sau priešais, nes tenelaukia teisme pasi- 
gailėjimo tas, kuris pats nebuvo gailestingas. 
Kick sielų mes išgelbėsime iš skaistyklos ugnies, 
tiek įsigysime užtarytojų pas dangiškąjį Tėvą. 

Mes galime joms padėti visokiais būdais.  Tik- 
riausia pagalba yra malda, ypač su atlaidais, 
kaip štai: atsišaukimas „Jėzau, mano meile!“, 
kurį dažnai galima dieną kartoti; maldelė „Ši- 
tai aš, geras ir saldžiausias Jėzau!“ kalbama 
prie kryžiaus po Komunijos; šeši poteriai į Ne- 
kaltą Prasidėjimą; kryžiaus keliai, šv. Mišių 
Auka, rožančius, išmalda, pasninkas ir t.t. 

Išmalda yra vienas kilniausių būdų sieloms 
vaduoti. Toliau, geri darbai, kaip štai: alka- 
ną pavalgydinti, nuplyšusį pridengti, ligonį ap- 
lankyti, paguosti nuskriaustą, pamukyti tikėji- 
mo tiesų bemokslį, pagelbėti draugijas, platinti 
katalikiškas knygas bei laikraščius, šelpti kata- 
likiškas mokyklas ir t.t. 

Mes galime padėti skaistyklos sieloms, au- 
kodami savo gyvenimo vargus, nelaimes, sutik- 
dami su švenč. Dievo valia, užsiduodami sau iš 
laisvo noro atgailą, kaip pasninką, blaivybę, ma- 
rinimą akių, ausų, liežuvio. Ypač galime daug 
pagelbėti, ųžpirkdami už jas šventų Mišių Au- 
ką, kuri praneša visus gerus darbus. 

Piktųjų pasmerkimas. 


Kiekvienoje pasaulio šalyj, senovėje ir da- 
bar tarp apšviestųjų ir laukinių žmonių, visur 
randame  neabejojamą piktųjų pasmerkimą, 
kuris yra visų tikėjimų pamatas. Kiekvie- 
nas supranta, kad nusikaltėliai bus nubausti už 
savo nuodėmes. Dievas taip giliai įskiepijo šią 
tiesą į žmogaus protą, kad stabmeldystė nesuge- 
bėjo jos išrauti. Negalima šia tiesą abejoti, ne- 
išsižadant sąžinės bei proto. 

Kai darome bloga, sąžinė perspėja mus ir 
smerkia. Išsigąstame“patys savęs. Mes galime 
užmigdyti savo sąžinę, bet ji pabunda, kai ar- 
tinasi mirtis. Ir ko, rodos, reiktų bijoti? Mūs 
piktadarybių gal niekas nematė? Gal jas ma- 
tė tik į mus panašūs savo darbais žmonės? De- 
ja! Yra Dieviškas teisingumas, kuris laukia kal- 
tininko ir kuris jį nuteis pagal jo darbus. Jei- 
gu nebūtų pragaro, sąžinės baimės negalima bū- 
tų išaiškinti. 

Protas mums rodo, kad, jei tėvas neapdo- 
vanotų savo paklusnių ir darbščių vaikų arba 
nenubaustų  tinginių ir ištvirkėlių, sunaikintų 
šeimą. Jei valstybės valdovas nesmerktų gal- 
važudžių bei vagių, nebūtų vertas savo garbės. 
Yra daug teisingų tėvų, kurie moka savo vaikus 
pataisyti bei pabausti. Yra valdininkų, kurie 
Mūsų tikėjimas, 7. 

sumažina ar visai sustabdo piktadarybes. Kas 
juos spiria prie to teisingumo? Dievas. Argi Die- 
vas neturi tai visa, ką suteikė savo kūriniams? 
Ir štai kai kas atsisakė pripažinti Jam tą teisin- 
gumą, kurio turi net žmonės.  Piktadariai įsi- 
vaizduoja Dievą pagal savo  pamėgimą. Jie 
nori matyti Jį gerą, bet nepervirš teisingą. Te- 
neužsivilia vargdieniai! Dievas yra Būtybė, tu- 
rinti aukščiausią laipsnį visų tobulybių. Jo gai- 
lestingumas beribis, bet ir teisingumas taip pat 
beribis. Dievas nebūtų teisingas, jei po mirties 
Jis apdovanotų visus lygiai, kurie piktažodžia- 
vo prieš Jį ir kurie Jį mylėjo bei šlovino. Jei- 
gu Jisai taip elgtųsi, nebūtų toliau Dievas. Nu- 
sidėjėlis galėtų Dievą pajuokti: „Tavo teisės la- 
bai gražios, bet aš galiu jas mindžioti kojomis, 
nes Tū vis tiek neįstengsi manęs nubausti!“ Ne- 
būtų jokios dorybės. Kas vengtų pikto, jei jo 
niekas nebaustų? Kas gyventų dorybėje, jei ne- 
lauktų iš jos jokio gero? 

Ar yra kas bloga, jei Dievas pasmerkia nu- 
sidėjėlius? Anaiptol! Būtų bloga, kad Dievas 
nusikaltėlių nebaustų. Ūkininkas žino, kad ne- 
užtenka sėti grūdus į neapdirbtą dirvą. Argi 
Dievas pasilenkintų vien blogais grūdais? Ar- 
gi Jisai nesistengtų išnaikinti bloga? — Naiki- 
nant blogas žoles, galima pakenkti javams. 

Dievo teisingumas reikalauja, kad bloga ne 

tiktai būtų nubausta, bet kad būtų nubausta tei- 
singai, pagal kaltės didumą. Jeigu žmogus už- 
gautų elgetą, kuris jam nepadarė nieko pikto, 
būtų vertas bausmės. Jeigu kareivis įžeistų ka- 
rininką, nukęstų kur kas skaudžiau, Jeigu kas 
užgautų aukštą valdininką, neišvengtų didės 
bausmės. Ka galima pasakyti apie nuodėmę, 
kuria užgauname savo Aukščiausią Gera? Nuo- 
dėmė turi savyje begalinės blogybės. Tokiu bū- 
du nusidėjėlis turi gauti bausmę, lygią žmogaus 
sielos brangumui. ž 

Kančios turės trukti, kol bausmė už nuodė- 
mę bus atlyginta. Žuvusios sielos jau neatgai- 
loja: jos piktžodžiauja prieš Dievą kiekvienoje 
valandoje. Nekalbėkime' panašiai į piktadarius, 
kurie sako: „Kaip gali valandėlės pamėgimas 
būti nubaustas amžina prapultimi?“ Kas sap- 
navo apie bausmių ištarmes bei nuodėmių il- 
gumą? Bausmė bus matuojama ne nuodėmės 
ilgumu, bet jos sunkumu. Jeigu būtų priešin- 
gai, tai tas, kuris nukirto kaimyno medį per dvi 
valandas, būtų smarkiau nubaustas už galva- 
žudį, kurs nužudė žmogų viename akimirksny j. 

„Dievas yra geras!“ sako nusidėjėlis. Taip, 
žinomą! Ir dar geresnis, negu nusidėjėlis gali 
suprasti ar isivaizduoti. Ir štai dėl ko Jisai ne- 
kenčia blogo. Vieną kartą Karilajaus draugas 
pradėjo jį girti vienam spartiečiui: „Jis labai 

geras, nes dovanoja visiems piktadariams“, — 
„Kaip gi jisai gali būti geras, atsakė spartietis, 
jei jisai pakenčia piktadarius?“ Dievo gerumas 
yra tobulas, ir Jisai tobulai neapkenčia nuodėmės. 
Dievas yra pilna Būtybė. Jisai tobulai geras ir 
tobulai teisingas. Vieną kartą išsireiškė laisva- 
manis, kad „Dievas jo nesutvėrė, idant paskan- 
dintų“. Žinoma, ne! Dievas mus sutvėrė, kad 
mes Jį mylėtume ir Jam tarnautume. Ir tie, 
kurie Jo nemyli, neatsižvelgiant į tą meilę, kų- 
rią Išganytojas parodė savo kančios bei mirties 
valandoje, bus paskandinti amžinoje pragaro 
ugnyje. Jisai mus nestumia nuo savęs, tiktai 
mes patys išsirenkame sau pragarą, išsižadėda- 
mi Dievo savo blogais pasielgimais. 

Šių tiesų, kurias protas bei sąžinė aiškiai 
supranta, mus moko š. Bažnyčia šiais žodžiais: 
„Kurie darys bloga, bus nubausti amžina ugni- 
mi“. Pats Išganytojas, kaip mums sako Evan- 
gelija, tars nedorėliams: „Eikite šalin nuo ma- 
nęs, prakeiktieji, į amžinąją ugnį, kuri priruoš- 
ta velniui ir jo angelams“ (Mat. 25, 41). Šiuo- 
se žodžiuose yra pilnas pragaro apreiškimas. 
Nusidėjėlis nusprendžia gyventi be Dievo, nes 
kiekviena sunkesnė nuodėmė pašalina Dievą iš 
nusidėjėlio širdies. Bet nusidėjėlis savo aklumu 
nemato šio pašalinimo. Jisai panašus į kūdikį-naš- 
laitį, kuris, matydamas tėvo laidojimo apeigas ir 

girdėdamas už jo vėlę giedamas giesmes, džiau- 
giasi ir linksminasi, nesuprasdamas savo vargin- 
gumo. Bet nedorėlis nesupranta, kad Dievas 
yra visas jo turtas, kad, prarasdamas Dievą, ji- 
sai praranda viską, kad praranda Aukščiausią 
Gėrį vienu kartu. Tai supras po mirties, bet 
bus per vėlu: amžinai mirusiam nėra Dievo pa- 
sigailėjimo. 

Dėl menkų sutvėrimų  nusidėjėlis išsižada 
Dievo. Tie sutvėrimai, kuriuos jisai per daug 
mylėjo, jį kankins. Malonumai, kuriais gyve- 
nime džiaugėsi, virs sopuliais. Žuvusi siela tuoj 
po savo mirties paskęsta amžinoje ugnyje ir 
po paskutinio teismo,  susivienijusi su kūnu, 
kentės pragaro kančias per amžius. 

Jo akys, su pamėgimu  žiūrėjusios į savo 
blogus palinkimus, bus kankinamos dūmais, 
tamsybe ir prakciktųjų kančiomis. Ausys, ku- 
rios klausėsi nuodėmingų kalbų, bus plėšomos 
ugnies liepsnomis,  piktažodžiavimais ir dantų 
griežimu.  Vėlės, kurios mėgo malonius tepalų 
kvapus, solinsis vien sieros bei dervos smarve. 
Gerklė, perpildyta godulyste ir girtuokliavimais, 
bus maitinama vien ugnies  liepsnomis. "Tos 
rankos, buvusios nuodėmingų darbų įrankiais, 
bei kojos, vaikščiojusios  biauriose nuodėmėse, 
ilsėsis degančiose žarijose. 

Atskalūnų vadas Martynas Liuteris vieną 

vakarą, žaisdamas pas ugnį, ištiesė į liepsnas 
savo ranką. Moteriškė, jo vadinamoji žmona, 
sugriebė jo ranką, kad nenusidegintų. Liuteris 
ją pastūmė ir tarė: „Tu neišmanai. Mums da- 
bar reikia prisipratinti kęsti pragaro ugnį!“ Te- 
pabando ir nusidėjėlis prisiartinti prie ugnies, 
Jam vieta jau paskirta pragare, jei nedarys at- 
gailos už savo nuodėmes. Ugnis, kuri jo lau- 
kia, niekuomet neužges.  Gobšas turtuolis, ku- 
ris atsisakė Lozoriui duoti nukritusių nuo stalo 
trupinių, mirė ir liko palaidotas pragare. Š. Evan- 
gelija sako, kad turtuolis, pamatęs linksmą Lo- 
zorių Abraomo prieglobsty, šaukė: „Tėve Ab- 
raomai, pasiųsk Lozorių, kad jis, pavilgęs savo 
nykštį vandenyje, atgaivintų mano liežuvį, nes 
aš esu kankinamas šiose liepsnose!“ 

Galingasai Dieve! Smarkūs tavo teismai 
aštriai nubaus žmoniją. Kas bus su tais, kurie 
Tavęs nepažįsta? Apšviesk jų protą, užtemdy- 
tą blogų palinkimų. Palytėk jų širdis, kad li- 
kusi savo gyvenimą pašvęstų Tavo tarnybai, 
kad tikros atgailos vaisiais uždarytų sau praga- 
ro vartus ir užsitarnautų dangiškąją laimę. 

Išganymas. 


škintos mūsų tikėjimo tiesos — sie- 
los nemirtingumas, dangaus amžinybė, amžinas 
nuo Dievo atsiskyrimas — kiekvienas aiškiai su- 
pranta išganymo svarbą. Š. Pranciškus Asy- 
žietis, apleisdamas pasaulį, apsigyveno ant Al- 
verno kalno viršūnės. Čia jis iš medžių šakų 
pasistatė lūšną,  įsivaizduodamas viršuj savęs 
dangu, apačioj pragarą ir savo sielą, kabančią 
tarp dviejų erdvių. Šventasis čia apsigyveno, 
norėdamas greičiau užsitarnauti amžiną dan- 
gaus laimę, kur galėtų šlovinti Dievą ir išveng- 
ti pragaro kančių. kur bus verksmas ir dantų 
griežimas per amžius. 

Mes irgi viršuj savęs turime dangų, apačioj 
pragarą. Mūsų siela irgi kabo tarp dviejų erd- 
vių: laimės ir prapulties. Mūsų siela, kuri yra 
pasaulio kūrinių gražiausia, kuri tokia brangia 
kaina Jėzaus Kristaus krauju yra pirkta, turi pa- 
ti viena pasirinkti: arba amžiną laimę danguje, 
arba amžinas kančias pragare. 

Dievas — beribė Išmintis. Jis atlygina pa- 
gal vertę. Todėl mūsų sielai svarbiausias klau- 
simas: kokio užmokesčio ji gali tikėtis už savo 
darbus? 

Neatkreipti atidos į šį klausimą būtų labai 
neprotinga. Kiekvienas pavadintų tą žmogų 

neišmanėliu, kuris, lošdamas iš 50 skatikų, pa- 
matęs, kad užsidegė jo namai vertės 10000 <muš- 
tinių, ramiai sau žaistų, norėdamas išlošti kelio- 
lika skatikų. Mes gailimės Ezavo, kuris savo 
pirmenybę pavedė broliui už vieną lėkštę ko- 
šės. Kai jisai pažino savo klaidą,  apsiverkė 
graudžiomis ašaromis. Argi tai neatsitinka kiek- 
vieną dieną su tais, kurie, užimti šio pasaulio rei- 
kalais, užmiršta apie sielos išganymą? Jie uo- 
liai rūpinasi kasdieniniais reikalais, iš kurių tu- 
rėtų didesnio pelno; rūpinasi savo šeima, svei- 
kata, turtais, vaikų ateitimi. O sielos išganymu 
tik retkarčiais arba ir visai nebesirūpina. 

Išganymas yra vienintelis reikalas, kuris 
kiekvienam privalėtų rūpėti pirmoje eilėje. Žmo- 
gus gali apsieiti be poilsio, bet niekuomet be 
Dievo ar dangaus. Ką reiškia tam, kuris numi- 
rė prieš dvidešimt metų, kad buvo vargdienis vi- 
sų persekiojamas, paniekintas, kentėjo šaltį ir 
badą, jei šiandien linksminasi su Dievu danguje? 
Jisai šlovina Dievą už šio gyvenimo vargus bei 
kentėjimus. Ką padės turtuoliui, kuris buvo lai- 
mingas čia ant žemės, turėjo daug draugų, buvo 
jų mylimas, gerbiamas, turėjo pasisekimo savo 
užsiėmimuose, pilnas visokių gerybių, jei po sa- 
vo mirties kentės amžinai? „„Nes ką padeda žmo- 
gui, jei jis laimėtų visą pasaulį, savo gi sielai 
kęstų nuostolį?“ (Mat. 16, 26). 

Kai š. Pranciškus Ksaveras lankė Pary-- 
žiaus universitetą, jisai svajojo vien apie pa- 
saulio garbę. Vieną kartą jisai sutiko šv. Igna- 
cą Loyolą, kuris taipogi buvo aukštos ispanų gi- 
minės ir lankė tą patį universitetą. Juodu su- 
sipažino. Šv. Ignacas buvo aukštos doros vyras 
ir šventai gyveno. Dažnai jisai kalbėdavo savo 
naujam draugui: „Ką padeda žmogui, jei jis ir 
visą pasaulį laimėtų?..“ Iš pradžių šv. Pran- 
ciškus nekreipė dėmesio. Bet, kai šv. Ignacas 
kiekvienoje valandoje juos kartodavo, jaunikai- 
tis susimąstė. Gerai apmąstęs savo siekinius, šv. 
Pranciškus pamatė, kad jisai vaikosi pasaulio 
dūmus. Tad paniekino žmonių šlovę, išsižadė- 
jo turtų, puikiausios savo ateities ir tapo kuni- 
gu misijonorium. Kas nežino šio šventojo dar- 
bų Kristaus vynuogyne! Šventasis iškeliavo į In- 
diją ir atvertė prie Kristaus 50 valstybių. Kokie 
kilnūs šie žodžiai: „Nes ką padeda žmogui, jei 
jis visą pasaulį laimėtų, savo gi sielai kęstų“ 
nuostolį!“ Neužmirškime šių žodžių niekuomet! 

Neatsidėkime ant ko kito, kad atliktų už 


„mus šį svarbų mūsų sielos išganymo darbą. 


Žmonių piktadarybės nepražudys mūs, jei mes 
nebūsime jų priežastimi. Nei mūsų tėvų, nei 
draugų dorybės mums nepagelbės, jei mes patys 
jų savy neugdysime. Sielos išganymo reikale nie- 
kas negali užimti mūsų vietos, niekas negelbės,. 

nei šventieji, nei švenč. Dievo Motina, nei patsai 
Dievas. „Kiekvienas turime nešti savo jungą“; 
kiekvienas, ką pasėjo, tai piaus! 

Tą darbą atidėlioti yra tai pat, ką jį kitam 
pavesti. Dievas mums davė laiko mūsų sielai 
išganyti. Kiekviena mūsų gyvenimo valandėlė 
privalo būti panaudota šiam tikslui. Mūsų 
šventumas yra Dievo valia. Jeigu nesirūpina- 
me ištisą gyvenimą sielos išganymu, suvartoja- 
me blogam savo kūdikystę, jaunystę ir visą gy- 
venimą. Argi galima apsileisti tokiame svarbia- 
me reikale? Jeigu pasitaiko proga įgyti dide- 
lius turtus arba nelaimė juos prarasti, ar mes 
atidėliojame tuos reikalus nors valandėlei? Ar 
mes laukiame: rytojaus ištraukti degantį rąstą iš 
mūsų kluono ar svirno? Ar rytojus mums už- 
tikrintas? 

Ar Dievas pailgins mūsų gyvenimą, kuri 
aikvojame? Jisai prižada atgailojančiam Nusi- 
„dėjėliui pasigailėjimo, bet ne laiko atgailoti. Jei 
Jisai būtų prižadėjęs laiko atgailoti, tai žmogaus 
gyvenimo begaliniai reikalai bei rūpesčiai būtų 
išdildę jį iš atminties: Reikia pastebėti, kad 
žmogus, juo ilgiau gyveno užmiršęs Dievą, juo 
sunkiau grįžta prie Dievo. Mūsų blogi palinki- 
mai, jei su jais nekovojame, įleidžia šaknis į 
mūsų sielą. Žmogaus protas aptemsta, lieka 
tarsi miglomis užklotas ir ilgainiui visiškai už- 

miršta apie sielos išganymą. Žmogaus valia, jau- 
nystėje buvusi nepalaužiama, po metų, kitų su- 
žievėja. Kasdieniniai reikalai parvergia jį visą. 
Dievo malonė, dažnai atstumiama, visiškai jį 
apleidžia. Kokie nelaimingi yra tie, kurie savo iš- 
ganymo darbą atideda iki rytojaus! 

Kai š. Tėvas Pius IV gulėjo mirties pata- 
le, š. Karolius Boromėjus prisiartino prie jo l0- 
vos ir, puolęs ant kelių, pro ašaras tarė: „Š. 
Tėve, jūs man niekuomet nieko neatsakėte, ko 
tiktai meldžiau. Šiandien aš noriu jus melsti 
dar didesnės malonės už visas jau man suteik- 
tas“. — „Sakyk, mano sūnau, aš /tau padary- 
siu viską“. — „Š. Tėve, atėjo valanda, kada 
jums reiks pasirodyti prieš Dievą. Meldžiu jus, 
atidėkite į šalį visus kitus, kad ir švenčiausius, 
reikalus!“. Pius IV suprato šventojo mintį, tuoj 
atmetė nuo savęs visus  rūpėsčius ir pradėjo 
rengtis prie šventos mirties. Tie, kurie skaito- 
te šias eilutes, sekite to š. Tėvo pavyzdžiu, nesi- 
duokite velniui suvedžioti. Šitas mūsų išgany- 
mo priešas grūdžia į pragarą nelaimingas au- 
kas ir stengiasi žmones atitraukti nuo savo sie- 
los reikalų, įtikinėdamas, kad vėliau turėsią lai- 
ko pasirūpinti. Nepasiduokite savo priešui! Atsi- 
žadėti savo nusidėjimų bei į juos traukiančių 
progų, laikykitės įsakymų, melskitės ir daryki- 

te gerų darbų, nes tik jais užsitarnausite am- 
žiną laimę. 


Pabaiga. 


Šiuose keliuose lapuose išdėstėme svarbes- 
niąsias tiesas, kurias mums apreiškė atėjęs Išga- 
nytojas, ir kurių mus moko š. Bažnyčia. Čia ran- 
dame viską, ką kiekvienas katalikas turi žinoii 
ir tikėti. Mes pažįstame Dievą, Jo Esmę bei Di- 
dybę, pasaulį ir jo pradžią, žmogų ir jo gyveni- 
mą šiame ir ateinančiame pasaulyje. Šis moks- 
las neaptemdo mūsų proto. Priešingai, protas 
aiškiai mato ir pažįsta visas tiesas, o kurių ne- 
supranta, tikėjimas jam išaiškina ir patvirtina, 
jog „yra negalima, kad Dievas meluotų“. 

Ko mūs protas niekuomet nepasiektų, tikė- 
jimas mums apreiškia. Aiškus daiktas, kad Die- 
vas daugiau žino už žmogų ir, žinoma, Jisai tu- 
ri teisę mus mokyti. Kaip tatai gera, kad pats 
Dievas mus moko! Jei tikėjimas mus mo- 
kytų vien to, ką mes patys galime suvokti, jis 
nebūtų dieviškas. Tie, kurie nepasitikėdami ste- 
bisi tikėjimo paslaptimis, nežino, kad net šioje 
žemėje, kurią mes mindžiojame kojomis, yra 
daug ir labai gilių paslapčių. ,„Mokslininke, ta- 
rė vienas filosofas, išaiškink man žolelės esmę, aš 
tau išaiškinsiu Dievo paslaptis!“. Jei kiekvie- 
name žingsny susiduriame su daug mums ne- 

suprantamų dalykų, tai ką bekalbėti apie ant- 
prigimtinius daiktus? Kokios paslaptys turi bū- 
ti Dievuje, kuris viską taip gerai surėdė! Jei 
Dievas būtų mums neapreiškęs, ar mes būtume; 
supratę tuos visus gamtos stebuklus? Be abe- 
jo, ne! Dievas mums apreiškė dalykus, kurie yra 
aukštesni už mūsų protą, bet ne kurie priešina- 
si mūsų protui. Tiesa yra klaidos priešas, o 
ne tiesos. Tikėjimo tiesos papildo ir sustiprina 
proto tiesas. 

Galingi š. Bažnyčios daktarų protai: š. 
Augustino, š. Jeronimo, š. Tomo Akviniečio ir 
daugelio kitų, kurie savo išmintimi stebina pa- 
sauli, šiose tikėjimo tiesose nieko nerado priešin- 
go, bet, atvirkščiai, rado jas esant kilnias ir ver- 
tas To Dievo, kuris mums jas apreiškė. Tad 
mylėkime tą šventą mokslą!  Įsigilinkime į jį 
visa širdimi bei protu. Wieną dieną pamaty- 
sime pilnoje šviesoje tą amžiną Tiesą, į kurią 
čia žemėje tikėjome. Tikėjimas mus veda prie 
Dievo, o Jo malonė — į garbę. 

